Srbija je prikrivala pravi broj slučajeva zaraze koronavirusom pred izbore, tvrdi BIRN - European Western Balkans\nBEOGRAD – U ponedeljak je u delu srpske javnosti odjeknuo članak sa podacima zvaničnog državnog informacionog sistema do kojih je došla Balkanska mreža istraživačkog novinarstva – BIRN, prema kojima je broj umrlih i zaraženih u Srbiji od koronavirusa višestruko veći nego što pokazuju javno saopšteni podaci. BIRN navodi i da je broj novozaraženih u nedelji pre održavanja parlamentarnih izbora bio nekoliko puta veći nego što je saopštavano, iz čega je deo javnosti izvukao zaklučak da su zvanični podaci prikrivani kako bi izbori, uz poželjno što veću izlaznost, mogli da se održe 21. juna.\nIako je predsednik Srbije Aleksandar Vučić tokom konferencije za štampu 1. maja rekao da Srbija neće prikrivati broj žrtava COVID-19, BIRN je u ponedeljak 22. juna objavio da je, prema internim podacima Vlade Srbije u koje je imao uvid, ukupan broj umrlih 632, što je 388 više od zvanično objavljenog broja od 233 umrlih.\nPosebno značajnan podatak u kontekstu izbora koji su održani u nedelju jeste da se broj zaraženih prošle nedelje kretao između 300 i 340 dnevno, što daleko nadmašuje zvanične podatke od oko 90 obolelih na dnevnom nivou.\nČak i prema zvanično objavljivanim podacima, broj novozaraženih u Srbiji bio je u porastu od 3. juna, a u poslednjih pet dana pred izbore kretao se između 91 i 96. Na vrhuncu pandemije u Srbiji, sredinom aprila, taj broj je iznosio između 400 i 450.\nUkoliko su brojevi između 300 i 340 dnevno u nedelji pred izbore tačni, to je uporedivo sa periodom druge polovine aprila, kada je Srbija primenjivala neke od najstrožih mera u Evropi, uključujući i celovikendne zabrane izlaska.\nMere predostrožnosti povodom COVID-19 u Srbiji maksimalno su relaksirane nakon ukidanja vanrednog stanja 6. maja, te je Vlada dozvoljavala javne skupove i sportske događaje, iako su upozorenja da virus nije nestao iz populacije nastavila da pristižu.\nMeđu razlozima za bojkot izbora 21. juna, pored nefer uslova, najveća opoziciona koalicija Savez za Srbiju navodila je i veliki rizik za zdravlje građana.\nUjutro nakon održanih izbora, dr Predrag Kon, jedno od najprepoznatljivijih lica Kriznog štaba Vlade Srbije, oglasio i rekao da je situcija ponovo rizična, iako je 3. juna proglasio kraj epidemije u Srbiji. Broj novozaraženih ponovo je postao trocifren u utorak, kada je Krizni štab održao hitnu sednicu, dok je u sredu skočio na 143, 50 više nego u prethodnim nedeljama.\nOdsustvo reakcije u nedeljama pred izbore, kada je broj novozaraženih nastavljao da raste, i energično reagovanje odmah nakon njih, uključujući hitnu sednicu Kriznog štaba u utorak i najave vraćanja određenih mera, nije stišalo sumnje da je vlast umanjivala rizik u javnosti kako bi izlaznost na izborima bila što veća.\nBroj umrlih: Obmana ili metodološka odluka?\nGlavni deo BIRN-ovih saznanja, međutim, odnosio se na razliku između zvaničnog i stvarnog broja preminulih koji je, prema podacima do koje je došla ova istraživačka mreža, postojala još u prvim nedeljama epidemije u Srbiji.\n“Dvanaestog aprila preminule su 23 osobe, dok je zvanično saopšteno šest. Dan kasnije krizni štab je saopštio da je preminulo pet pacijenata, dok ih je u sistemu bilo 23, slično kao i 15. aprila kada je rečeno da je petoro preminulo, iako sistem pokazuje da ih je bilo 20 – za 15 više”, objavio je BIRN u ponedeljak.\nBIRN je izvršio detaljnu analizu podataka iz informacionog sistema, fokusirajući se na pacijente koji su umrli a čiji su rezultati testiranja na korona virus bili pozitivni. Najveća razlika u broju umrlih primećena je u Kliničkom centru u Nišu, gde je prema zvanično objavljenim podacima od virusa umrlo 77 pacijenata, dok podaci do kojih je došao BIRN pokazuju da je u pitanju 243 osobe.\nU sklopu istraživanja, BIRN navodi da je kontaktirao ministra zdravlja, kabinet predsednice vlade, nekoliko eksperata, članova kriznog štaba, ali oni nisu odgovarali na pozive ili su odbili da odgovore na pitanja.\nRazliku između broja u informacionom sistema Vlade i onog u javnosti lekari iz Kriznog štaba su objasnili metodolopkim razlikovanjem pacijenata preminulih od bolesti COVID-19 i onih koji su bili pozitivni na virus, ali su umrli iz drugih razloga.\n“Kada je u pitanju zarazna bolest, mi govorimo o smrtnim ishodima koji se mogu dovesti u vezu sa infekcijom. Tu razlikujemo i direktni uzrok smrti, neposredni uzrok smrti i različite faktore koji su posredovali i reč je ustaljenoj metodologiji Svetske zdravstvene organizacije koju mi pratimo”, objasnila je dr Darija Kisić Tepavčević, prenosi N1.\nNa upit ove televizije, Svetska zdravstvena organizacija je, između ostalog, odgovorila da način kvalifikacije slučajeva zavisi od svake pojedinačne države.\nOpoziciona Narodna stranka najavila je 23. juna krivične protiv premijerke Ane Brnabić i ministra zdravlja Zlatibora Lončara zbog prikrivanja broja zaraženih i umrlih.\nBIRNCOVID-19Darija Kisić TepavčevićIzbori2020Predrag Kon


Ambasador Bosne i Hercegovine u Japanu Borislav Marić susreo se sa ministrom vanjskih poslova Japana Fumiom Kishidom\nAmbasador Bosne i Hercegovine u Japanu Borislav Marić susreo se 02. augusta 2017. godine sa ministrom vanjskih poslova Japana Fumiom Kishidom i guvernerom prefekture Okayame Ryiutom Ibaragijem.\nSusret je održan tokom prezentacije prefekture Okayama koja je održana u gostinskoj kući Ministarstva vanjskih poslova Japana. U razgovoru, nakon prezentacije, ambasador Marić čestitao je ministru Kishidi na 12. po redu prezentaciji jedne od prefektura Japana kojih ukupno ima 47. Ministar Kishida se iskreno zahvalio ambasadoru Mariću na ovoj vrsti prepoznavanja i ocjeni aktivnosti centralnih vlasti Japana.\nAmbasador Marić razgovarao je i sa guvernerom prefekture Okayama Ryiutom Ibaragijem koji je pozvao ambasadora u posjet prefekturi Japana sa oko dva miliona stanovnika i ukupnom površinom od oko 14.000 kvadratnih kilometara sa ciljem razmjene mišljenja oko eventualne saradnje sa BiH.\nPrezentacije prefektura su uobičajena praksa centralnih vlasti Japana sa ciljem podrške regionalnim i lokalnim vlastima na njihovim promocijama i podršci na uspostavljanju saradnje i na međunarodnom nivou.


"Rusija neće primeniti vojnu silu" - Page\nJune 03, 2020, 08:41:39 pm\nPALUBA > Vesti > Ostale vesti (Moderator: Nenad) > Topic: "Rusija neće primeniti vojnu silu"\nAuthor Topic: "Rusija neće primeniti vojnu silu" (Read 1117 times)\n"Rusija neće primeniti vojnu silu"\n« on: February 25, 2008, 11:35:59 am »\n25. februar 2008.\nBrisel - Rusija nikada neće primeniti\nvojnu silu u rešavanju problema\njednostrane nezavisnosti Kosova,\nizjavio danas Dmitrij Rogozin.\n"Primene sile, naravno, nikada neće biti", rekao je stalni predstavnik Rusije u NATO-u, u intervjuu na televizijskom kanalu Vesti. Rogozin je tako, kako prenosi ruska agencija RIA Novosti, odgovio na molbu da prokomentariše "nepravilnu interpretaciju nekih medija njegove izjave na video konferenciji Moskva-Brisel 22. februara", kojom je, navodno, dopustio mogućnost primene sile.\nNeki mediji su, pozivajući se na izjavu Rogozina o situaciji oko Kosova, javili da on dopušta mogućnost primene sile za uspostavljanje međunarodne zakonitosti, što je izazvalo burnu reakciju SAD.\nPo rečima Rogozina, međutim, on je savetovao američkim predstavniicma da se koriste pouzdanim, a ne sumnjivim izvorima informacija. Stalni predstavnik je kazao da će Rusija štititi svoj stav o Kosovu u Savetu bezbednosti, čiji je stalni član.


EU skinula Srbiju sa “sive liste” svetskih poreskih oaza › Made-in-Germany.rs\nEU skinula Srbiju sa “sive liste” svetskih poreskih oaza\nSavet ministara Evropske unije je uklonio Srbiju sa evropske “sive liste” poreskih rajeva, nakon što se naša zemlja usaglasila sa svim obavezama u oblasti poreske saradnje i pre roka sprovela sve reforme kako bi se uskladila sa EU principima odgovornog upravljanja porezima.\nKako se navodi na zvaničnom sajtu Saveta Evropske unije, Srbija je 30. avgusta 2019. godine ratifikovala Konvenciju Organizacije za ekonomsku saradnju i razvoj (OECD) o multilateralnoj administrativnoj saradnji (MAC), prenosi agencija Tanjug.\nSa “sive liste” EU, na kojoj se nalaze zemlje sa neadekvatnim poreskim standardima, a koje su se obavezale na izmenu propisa u skladu sa zahtevima Unije, uklonjeni su i Albanija, Mauricijus i Kostarika, tako da je na ovom spisku sada ostalo još oko 30 jurisdikcija. Ministri finansija EU su se dogovorili da sa liste uklone i Ujedinjene Arapske Emirate i Švajcarsku, koji se takođe smatraju poreskim oazama.\nEvropska unija je krajem 2017. godine napravila “crnu” i “sivu” listu svetskih poreskih rajeva, nakon što su otkrivene složene malverzacije kojima kompanije i bogati pojedinci nastoje da smanje svoje poreske obaveze. Mesto na “crnoj listi” znači za države lošu reputaciju, ali i strože kontrole u transakcijama sa EU.\nU okviru aktuelne redovne revizije obe liste, ministri su odlučili da sa “crne liste” uklone Emirate, kao i Maršalska ostrva, pa je na listi ostalo još devet jurisdikcija van EU, uglavnom ostrva u Tihom okeanu, koja imaju malo finansijskih veza sa EU. Na “crnoj listi” trenutno se nalaze Belize, Fidži, Oman, Samoa, Trinidad i Tobago, Vanuatu i tri američke teritorije: Američka Samoa, Guam i Američka Devičanska ostrva.


UNICEF Montenegro - Media centre - Međusektorskom saradnjom do osnaživanja adolescenata\nMeđusektorskom saradnjom do osnaživanja adolescenata\nPODGORICA, 25. septembar, 2017. - Kakvu podršku dobijaju adolescenti u Crnoj Gori da ostvare svoj puni potencijal?\nPredsjednica Upravnog odbora Unije srednjoškolaca Crne Gore Andrea Mićanović objašnjava kako adolescenti reaguju kada im spomene da je Komitet Ujedinjenih nacija za prava djeteta uputio državama članicama smjernice za osnaživanje položaja adolescenata: "Jedan mladić je kazao da ne zna ni da ima prava, a kamoli da postoji Komitet koji tjera Crnu Goru da ta prava i omogući."\nProšle godine, Komitet UN za prava djeteta utvrdio je da su potencijali adolescenata širom svijeta ugroženi, jer nedostaju investicije koje bi ih podržale. Činjenica da trenutno imamo najveći broj adolescenata na svijetu ikada, čak 1,8 milijardi, opominje da ne možemo ignorisati potrebe mladih koji se nalaze u osjetljivom dobu razvoja.\nOsama Kogali, šef predstavništva UNICEF-a u Crnoj Gori pozdravlja adolescente – volontere tokom konferencije “Moć adolescencije” koja se održala u Podgorici u septembru 2017. godine - UNICEF Crna Gora / Duško Miljanić / 2017\n"Naučna saznanja i dokazi ukazuju na to da kada djevojke i mladići ovog uzrasta dobiju adekvatnu podršku odraslih, kao i kada se sprovode politike i pružaju servisi prilagođeni njihovim potrebama, oni onda imaju potencijal da prekinu višegeneracijske cikluse siromaštva, diskriminacije i nasilja", poručio je šef predstavništva UNICEF-a u Crnoj Gori Osama Kogali na konferenciji "Moć adolescenije" koja je održana u Podgorici.\nOve informacije bile su korisne i za predstavnike crnogorskih institucija, jer adolescencija još uvijek nije prepoznata kao poseban razvojni period u crnogorskim politikama za mlade. Crna Gora je nedavno usvojila Strategiju za mlade i Zakon o mladima, a oni se dalje mogu unaprijediti određivanjem posebnih mjera za pružanje podrške adolescentima.\nTo su zaključci istraživanja agencije IPSOS koje je predstavila Katarina Jovanović: "Sa novim nalazima neuronauke, jasno je da adolescencija obuhvata period od 10. do 19. godine i to mora da uđe u zakone i strategije i omogući stručnjacima u različitim institucijama da sistematski pristupe adolescentima, zaštiti njihovih prava, osnaživanju i podršci", poručila je Jovanović. U Crnoj Gori živi oko 85.000 djevojaka i mladića uzrasta od 10 do 19 godina, koje nazivamo adolescentima. Oni čine 14% ukupnog stanovništva naše države. Bolja podrška njihovom razvoju može se pružiti kroz veći broj sportskih aktivnosti za mlade u lokalnim zajednicama, istakao je ministar sporta Nikola Janović.\n“Sport predstavlja nedovoljno iskorišćen potencijal u unapređivanju psihofizičkog stanja adolescenata i veoma je bitna karika u lancu njihovog mentalnog sazrijevanja, jer podstiče razvoj ličnosti i izražavanje individualnosti. Baveći se sportom mladi jačaju samopouzdanje, upornost, odgovornost, osjećaj za fer plej i timski rad, povećavaju samopoštovanje i zadovoljstvo sobom”, naveo je Janović.\nDžošua Harvi, direktor odsjeka za istraživanje i razvoj u američkoj organizaciji CARE, govori o tome zašto je važno pružiti veću podršku adolescentima - UNICEF Crna Gora / Duško Miljanić / 2017\nStručnjaci upozoravaju da je adolescencija delikatan razvojni period, zbog čega je neophodno pružiti veću podršku adolescentima. Direktor odsjeka za istraživanje i razvoj u američkoj organizaciji CARE Džošua Harvi ima poruku za donosioce odluka: "Nadležni treba da izgrade sisteme koji će u isto vrijeme poštovati potrebu adolescenata za autonomijom i samostalnim odlučivanjem, ali i podržati ih u zadovoljavanju emocionalnih, fizičkih i društvenih potreba". Harvi ističe i značaj međusektorske saradnje u obezbjeđivanju adekvatnih servisa podrške adolescentima.\nDanijel Sigel, profesor kliničke psihijatrije na Medicinskom fakultetu Univerziteta u Kaliforniji, Los Anđeles, upozorava da ne treba izjednačavati adolescenciju sa pubertetom i periodom bezrazložne impulsivnosti mlade osobe: "Adolescencija nije isto što i pubertet, u pitanju je preoblikovanje mozga".\nStoga je promocija zdravog razvoja u drugoj dekadi života pojedinca jedna od najvažnijih dugoročnih investicija koje bilo koje društvo može da preduzme, zaključuje Kogali.\nKonferencija “Moć adolescencije” prilika je za predstavnike nadležnih institucija, civilnog sektora, adolescenata, Univerziteta Crne Gore i privatnog sektora da razmijene mišljenja o najboljim načinima da se podrže adolescenti u Crnoj Gori kako bi dostigli svoj puni potencijal.\nKonferencija je organizovana u okviru programa ,,Osnaživanje i participacija adolescenata u Crnoj Gori”, koji sprovode predstavništvo UNICEF-a u Crnoj Gori, Ministarstvo prosvjete, Ministarstvo rada i socijalnog staranja, Ministarstvo zdravlja, kao i Ministarstvo sporta, uz podršku globalne finansijske institucije ING. Organizaciju ove konferencije podržao je i Crnogorski Telekom.


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas na obeležavanju 39 godina postojanja Specijalne antiteroritičke jedinice, da njeni pripadnici zaslužuju apsolutno poštovanje, jer su uvek bili tu za Srbiju.\n„Pripadnici Specijalne antiteorističke jedinice učestvuju u najtežim aktivnostima, tamo gde drugi ne mogu ili ne smeju, u operacijama presecanja kanala organizovanih kriminalnih grupa i suprostavljanja svima onima koji i pomišljaju da ugroze bezbednost Republike Srbije“ istakao je ministar policije.\nStefanović je podsetio da su pripadnici SAJ-a u poslednjih nekoliko godina, otkako je on ministar, učestvovali u mnogim operacijama i akcijama suzbijanja različitih oblika kriminala.\n„Zajedno sa drugim pripadnicima Ministarstva, ovi momci naporno rade kako ne bi dozvolili da neko i pomisli da unese nestabilnost u našu zemlju, da organizuje neki napad ili ugrozi život bilo kog građanina Srbije“ rekao je Stefanović.\nMinistar je istakao da je posebno ponosan kada vidi kako pripadnici SAJ-a brižljivo čuvaju uspomenu na kolege koje su dale život za Srbiju.\n„Uvek ćemo se sećati pripadnika koji su dali svoje živote za našu zemlju. Kao i do sada nastavićemo da brinemo o njihovim porodicama, jer je to naša obaveza i dužnost zbog svega što su uradili za zemlju“ rekao je Stefanović.\nGovoreći o modernizaciji opreme i naoružanja, Stefanović je naveo da će Ministarstvo i u narednoj godini nastaviti sa daljim osavremenjavanjem jedinice kroz novu opremu, naoružanje i vozila.\nStefanović je pripadnicima SAJ-a, čestitajući im Dan jedinice, poželeo da imaju što manje angažovanja, ali i da u situacijama kada su Srbiji njihova znanja i veštine potrebne uvek budu brzi i efikasni.\nKomandant SAJ-a Spasoje Vulević istakao je da se od osnivanja decembra 1978. godine jedinica menjala, usavršavala taktiku i prilagođavala novim okolnostima.\n„Moramo da budemo spremni da svoje snage i sredstva držimo na visokom nivou operativnosti“, poručio je Vulević i dodao da će jednica nastaviti dalje da se obučava i modernizuje.\nPripadnici Specijalne antiterorističke jedinice, u bazi „13 maj“ u Batajnici, izveli su i pokazne antiterorističke vežbe, u kojima su brzom i efikasnom akcijom savladali teroriste i spasili taoce.\nPripadnici jedinice pokazali su veštine i sposobnosti u rešavanju talačke situacije, korišćenjem raznih taktika, kao i evakuaciju helikopterom pripadnika jedinice korišćenjem tehnike „grozd“.


Snažan oporavak u 2021. ubrzao je privredni rast zemalja u razvoju u Evropi i Centralnoj Aziji, ali sada sve zavisi od vakcinacije i „postkovid“ mera država\nNeočekivano snažan oporavak u prvoj polovini ove godine doveo je do jačanja privredne aktivnosti na tržištima u nastajanju i u zemljama u razvoju Evrope i Centralne Azije. Zbog toga se trenutno predviđa da će privredni rast ovog regiona u 2021. dostići stopu od 5,5 odsto, više nego što je prvobitno bilo očekivano, navodi se u danas objavljenom, najnovijem izdanju Ekonomskog izveštaja Svetske banke za region.\nOporavak je prvenstveno posledica oživljavanja izvoza tokom prve polovine godine, uz oporavak aktivnosti u zoni evra i brzog rasta cena robe, kao i jačanja domaće tražnje usled vakcinacije i podsticajnih mera.\nMeđutim, ovaj podsticaj izvozu možda već gubi zamah zbog daljeg širenja zaraznijih sojeva kovida 19, kako na globalnom nivou, tako i u ovom delu sveta, što je već usporilo oporavak domaće tražnje u čitavoj regiji.\nPredviđa se da će u 2022. stopa rasta u regionu opasti na 3,4 odsto sa stabilizacijom eksterne i domaće tražnje i ukidanjem podsticajnih mera uvedenih zbog pandemije.\nSvetu se prognozira rekordno dobar oporavak\nSolidna prognoza: Svetska banka nam drži pet odsto rasta\nPerspektive su i dalje izuzetno neizvesne, uzevši u obzir nastavak pandemije, a naročito imajući u vidu neravnomeran pristup vakcinama i oklevanje delova stanovništva da prihvate imunizaciju.\nOporavak u regionu prati značajno ubrzanje inflacije, kao i osetljivost na finansijske šokove koji bi mogli da budu izazvani iznenadnim pogoršanjem uslova eksternog finansiranja ili značajnim rastom političke neizvesnosti i geopolitičkih tenzija.\nPandemija i dalje presudno utiče na ekonomske perspektive Evrope i Centralne Azije. Međutim, uz rast stopa vakcinacije širom regiona, kreatori politika sada mogu da se usredsrede na ostvarenje inkluzivnog, otpornog i održivog oporavka nakon pandemije.\n- Obezbeđivanje konkurentnog poslovnog okruženja koje podstiče preduzetništvo i dinamičnu aktivnost privatnog sektora bitno je za dugoročan rast - rekla je Ana Bjerde, potpredsednica Svetske banke za region Evrope i Centralne Azije.\nDubok trag korone, posledice različite\nPrema nalazima posebne analize pod naslovom „Konkurencija i oporavak preduzeća nakon kovida 19“, sprovedene na osnovu podataka iz Anketa Svetske banke sa privrednim subjektima i Anketa „Puls privrede“, pandemija je ostavila dubok i raznolik uticaj na preduzeća.\nKompanije u ovom regionu su u proseku zabeležile značajan pad mesečnog obima prodaje i broja stalno zaposlenih. U maju ove godine, jedna četvrtina preduzeća predviđala je da će u narednih šest meseci prestati da bude u stanju da izmiruje tekuće obaveze.\nKod manjih i mlađih firmi, kao i kod onih čiji su rukovodioci žene, obim prodaje se još uvek nije oporavio od prvobitnog pada. Krize mogu biti razorne za mnoge firme, ali često postoji i sreća u nesreći jer tako može doći do preraspodele resursa sa manje produktivnih na produktivnije firme.\nDokazi za postojanje ovog procesa primećeni su i u Evropi i Centralnoj Aziji, naročito u zemljama sa konkurentnijim tržištima. Naime, preduzeća čija je produktivnost radne snage bila visoka pre krize doživela su značajno manji pad obima prodaje i broja zaposlenih od onih sa manje produktivnom radnom snagom.\nVeća je bila i verovatnoća da će se produktivnije kompanije prilagoditi krizi premeštanjem poslovanja na internet i povećanjem obima rada zaposlenih na daljinu.\n- Uloga konkurencije je važna jer se ona povezuje sa dinamičnošću, podstiče firme da uvode inovacije i primorava efikasnije kompanije da uđu na tržište i ostvaruju rast, dok istovremeno omogućava manje efikasnim firmama da jednostavnije izađu sa tržišta - rekla je Asli Demirgič-Kunt, glavni ekonomista Svetske banke za Evropu i Centralnu Aziju.\nU zemljama sa konkurentnijim tržištima i snažnijim javnim politikama koje štite konkurenciju, ta preraspodela resursa ka produktivnijim firmama bila je još primetnija, ističu iz Svetske banke.\nBrojne države uvele su sveobuhvatne pakete podsticaja radi što bržeg otklanjanja ekonomskih posledica krize. Te mere su pružale hitnu pomoć i zaštitu za firme i radnike od najgorih efekata pandemije. Iako se domašaj državnih mera značajno razlikovao u zavisnosti od zemlje, u proseku je po 50 odsto preduzeća navelo da su dobila neku vrstu državne pomoći kao odgovor na ekonomske efekte krize.\nPosmatrano u celini, nalazi anketa ukazuju da je verovatnije bilo da će manje produktivna preduzeća dobiti državnu pomoć, kao i da će veće firme dobiti podršku u vidu odlaganja plaćanja obaveza i poreskih olakšica, dok je utvrđeno da su mere podrške odobravane kompanijama bez obzira na stepen njihove inovativnosti u periodu pre krize.\nKako ekonomije regiona budu ulazile u fazu ekonomskog oporavka, biće značajno da kreatori politika u svim zemljama postepeno ukidaju široke mere podrške čim se za to steknu uslovi i usredsrede se na stvaranje konkurentnog poslovnog okruženja koje je ključ snažnog oporavka, otpornosti na buduće krize i održivog, dugoročnog privrednog rasta.\nVećina zemalja Evrope i Centralne Azije mogu da unaprede i institucionalne okvire i primenu zakona potrebnih za snažno konkurentno okruženje, uz reformu javnih politika u cilju unapređenja stečajnog postupka i načina rešavanja sporova, pojednostavljenja ulaska novih firmi na tržište i povećanja kapaciteta finansijskog sektora da kreditira poslovni sektor.\nSvetska banka Ekonomska kriza subvencije Pomoć države Efikasnost\nSvetska banka i Srbija partneri i narednih pet godina: Dogovorena još jedna milijarda dolara


Poznati influenser Boris Radošević boravi u studijskoj posjeti Crnoj Gori\nU skladu sa programom digitalnog marketinga i značajem koji objave na društvenim mrežama imaju kada je promocija turizma u pitanju, Nacionalna turistička organizacija Crne Gore organizovala je proteklih dana studijsku posjetu za travel blogera iz Srbije, Borisa Radoševića, poznatijeg kao Lutajući putnik.\nBoris preko platforme Instagram svoje pratioce upoznaje sa predjelima koje posjećuje, a u saradnji sa NTO CG kao i sa lokalnim turističkim organizacijama Rožaja, Gusinja i Kolašina prikazao je dio ruralne ponude Crne Gore. Prilikom posjete imao je priliku da se upozna sa ljepotama, prirodnim atrakcijama i aktivnostima koje je moguće organizovati na području Durmitora, Hajle, Prokletija i Bjelasice i obišao je između ostalog Jela natural Resort u Rožajama, katun Vranjak i katun Dolovi i pješačio nekim od atraktivnijih hiking staza sa pomenutih područja.\nImpresije iz Crne Gore podijelio je putem objava na svom zvaničnom Instagram profilu sa preko 90 hiljada pratilaca, a objave bilježe značajan broj pregleda i pozitivnih komentara, te se nadamo se da je podstakao svoje pratioce da osmisle svoj sledeći odmor u prirodi.\nRuralni turizam u Crnoj Gori je relativno mlada grana turističke ponude Crne Gore koja akcenat stavlja na autentičnoj ponudi ruralnih oblasti naše zemlje. Šanse koje Crne Gora ima u ovom vidu turističke ponude su to što je rastuća međunarodna potražnja za turizmom orijentisana upravo na prirodu. Većina potencijalnih gostiju upravo i traži to što ruralni turizam u Crnoj Gori nudi, a to je autentičnost domaćih proizvoda i potražnja organske i izvorne hrane. Evropski turisti su zainteresovani za ruralni turizam i žele da iskuse izvorni prirodni ambijent i autentičan smještaj ruralne zajednice.\nObjave možete vidjeti na sledećem linku https://www.instagram.com/lutajuci_putnik/


VIDEO, FOTO: Pločice na Vladičanskom dvoru - spašeno šta se spasti dalo\nIzvor: Radio 021, 03.Okt.2020, 10:38\nPočetkom novembra trebalo bi da konačno bude završena obnova fasade Vladičanskog dvora, a stare pločice, oko kojih se prethodnih dana digla prašina u javnosti, koje su prošle procenu konzervatora, pokrivaće južnu fasadu zdanja, koja se vidi iz Zmaj Jovine ulice.\nKako su za 021.rs objasnili u Pokrajinskom zavodu za zaštitu spomenika kulture, nema ništa od priča da je posao urađen nestručno i da su bačene pločice >> Pročitaj celu vest na sajtu Radio 021 << stare gotovo 120 godina. Poručuju da je urađeno sve što su mogli, kako bi se sačuvale stare pločice, a tamo gde to nije bilo moguće - ugrađene su nove.\nVladičanski dvor je sagrađen 1901. godine i jedna je od retkih zgrada u Novom Sadu čija je fasada ukrašena keramičkim pločicama. Ovo je prvi put da se radi ozbiljna rekonstrukcija.\nDirektor pokrajinskog zavoda Zoran Vapa kaže za 021.rs da su im se svojevremeno obratili iz Eparhije Bačke da urade projekat i da su potom uz ispitivanja i istraživanja i saradnju sa Novosadskim zavodom za zaštitu spomenika kulture napravili projekat obnove. Novac su obezbedile pokrajinske i novosadske vlasti i zbog toga se dva tendera rade preko pokrajinskog zavoda, gde dva ugovora ukupne vrednosti veće od 30,9 miliona dinara dobija firma "Koto" iz Beograda, i jedan ide preko gradskog zavoda, pa tu nešto više od 11,9 miliona ponovo dobija "Koto".\nU tenderima je već bilo predviđeno da se sačuvaju sve pločice koje mogu ponovo da se koriste, a da se nove postave tamo gde očuvanje nije moguće. Vapa za 021.rs objašnjava da su time ispunjeni konzervatorski uslovi i da treba uzeti u obzir da se radi o pločicama starim 120 godina na koje su uticale vremenske prilike, so i drugi faktori tokom godina.\n"Sve se ispitivalo i istraživalo. Godinu dana smo tražili odgovarajuće pločice koje će zameniti ove. Bili smo u Kanjiži i dali smo sve neophodne informacije i uzorke, ali nisu mogli da izrade potrebne pločice. Ovde se radi o nekoliko stotina kvadrata, jako maloj seriji. Na kraju smo u Španiji došli do firme 'Porcelanosa' iz Viljareala koji su bili spremni da urade pločice koje će biti napravljene tako da su najsličnije onima ranije postavljenim", navodi Vapa.\nKako je naveo za 021.rs, nove pločice nisu iste debljine kao nekadašnje, ali imaju bolje karakteristike, a sve ovo je ispitivano u Beogradskom institutu koji izdaje atest za materijale.\nPrema njegovim rečima, priča o tome da nisu ugrađene dobre pločice "potiču od ljudi koji nisu stručni", te dodaje da je uz stare uzorke proizvođaču prezentovano sve što je bilo potrebno kako bi nove pločice bile najbliže originalu. Napominje kako tehnika proizvodnje pločica u fabrikama nije ista kao pre više od veka.\nOdbacuje priče o kompjuterskom štampanju šara, jer kako navodi, nekada su se pločice prvo pekle, pa su rađene bordure i potom su se pekle na oko 700 stepeni. Sada se ne radi tako, već idu odmah na pečenje od 1.200 stepeni Celzijusa.\nDirektor Zavoda, pokazujući obimnu dokumentaciju, za 021.rs navodi da su restauratori potrudili da očuvaju svaku staru pločicu koja je mogla da se sačuva, ali da je vreme uradilo svoje. Stare pločice građani će videti na 110 kvadratnih metara na zapadnoj fasadi, odnosno onoj koja se vidi iz Zmaj Jovine ulice.\nOn navodi da će biti vidljive i promene u nijansi boje pločice u odnosu na druge dve fasade sa novim pločicama i drugim ornamentima, ali tu napominje da je korišćena originalna boja iz 1901. godine i da je posle jednog veka normalno da se boja promenila. Direktor pokrajinskog zavoda kaže i da su pločice na rekonstrukciji fasade Vladičanskog dvora samo jedan deo svih radova, jer su obnovljeni ukrasi, sačuvane originalne drvene roletne, radi se na popravci terase, ali i drugi poslovi.\n03.Okt.2020: Radio 021


SLUČAJ SEKULIĆ: MUP Srbije tvrdi da su samo postupali u skladu sa procedurama – Portal Luca\nSLUČAJ SEKULIĆ: MUP Srbije tvrdi da su samo postupali u skladu sa procedurama\nNije jasno na kakve „propisane procedure“ su mislili nadležni organi Srbije u pojašnjenju koje su dali Ministarstvu vanjskih poslova, posebno ako se uzme u obzir da su neki od poslanika kod sebe imali diplomatski pasoš. On bi, između ostalog, trebalo da omogući lakši i brži prelazak granice. Nije objašnjeno ni zbog čega je Vuksanović-Stanković „označena crvenom bojom“\nPripadnici Ministarstva unutrašnjih poslova Republike Srbije su prilikom zadržavanja crnogorskih poslanika na granici sa tom zemljom postupili u skladu sa propisanim procedurama i uz uvažavanje ličnog dostojanstva i integriteta svih lica – saopšteno je našem Ministarstvu vanjskih poslova, na upit zvaničnoj Srbiji zašto su u više navrata, na granici, nepotrebno zadržavani crnogorski političari.\n– Predstavnici Ministarstva vanjskih poslova su dodatno obavili razgovore sa privremenim otpravnikom poslova u Ambasadi Republike Srbije u Podgorici, izražavajući nezadovoljstvo i zabrinutost zbog postupanja prema poslanicima Crne Gore – istakli su iz MVP.\nDodaju i da su dogovorili nastavak komunikacije kako bi se prevazišle ovakve i slične situacije, naglašavajući da su njihove aktivnosti usmjerene na zaštitu prava i interesa svih crnogorskih državljana.\nPetoro crnogorskih političara je u prethodna dva mjeseca maltretirano na srpskoj granici, a to je počelo nakon što je u Skupštini Crne Gore usvojena Rezolucija o genocidu u Srebrenici.\nPrva koja je zadržana i pretresana na beogradskom aerodromu bila je poslanica Socijaldemokratske partije (SDP) Draginja Vuksanović-Stanković.\n– U momentu kada sam na pasoškoj kontroli u Srbiji predala ličnu kartu, rekli su mi da sam označena crvenom bojom u kompjuteru i da treba da uslijedi pretres. Pretresana sam do zadnjeg detalja, nijesam dobila bilo kakvo obrazloženje. Tokom povratka u Crnu Goru puštena sam poslije 40 minuta, takođe uz pretres – ispričala je tada Vuksanović-Stanković.\nPoslanice Građanskog pokreta Ura Božena Jelušić i Suada Zoronjić na putu za Potočare, gdje su prisustvovale komemoraciji genocida u Srebrenici, takođe su u dva navrata detaljno pretresane – pri ulasku i izlasku iz Srbije, iako su putovale službenim vozilom Skupštine Crne Gore.\nNa udaru srpske policije bili su i poslanik Socijaldemokrata (SD) Damir Šehović i njegova porodica. Šehović je sa suprugom i dvoje maloljetne djece maltretiran na granici, a kako su saopštili iz njegove partije, „zbog navodnih provjera doživio je neshvatljivu neprijatnost, na način što je primoran da oko sat vremena duže od ostalih putnika čeka prelazak Graničnog prijelaza Dobrakovo“.\nPrilikom ulaska i izlaska iz Srbije pretresan je i predsjednik Bošnjačke stranke (BS) Ervin Ibrahimović, koji je kazao da je bilo očigledno da službenici policije imaju naređenje za takvo postupanje.\nNije jasno na kakve „propisane procedure“ su mislili nadležni organi Srbije u pojašnjenju koje su dali Ministarstvu vanjskih poslova, posebno ako se uzme u obzir da su neki od poslanika kod sebe imali diplomatski pasoš. On bi, između ostalog, trebalo da omogući lakši i brži prelazak granice. Nije objašnjeno ni zbog čega je Vuksanović-Stanković „označena crvenom bojom“.\nČini se da, iako nema zvanične zabrane za ulazak u Srbiju, koju je pominjao ministar unutrašnjih poslova te zemlje Aleksandar Vulin, srpske vlasti ovakvim postupanjem šalju jasnu političku poruku poslanicima koju su podržali Rezoluciju o genocidu u Srebrenici.


Tajm izabrao Lebron Džejmsa za sportistu godine\nTanjug 10. decembra 2020. 16:38\nNJUJORK – Američki magazin Tajm izabrao je košarkaša NBA lige Lebrona Džejmsa za sportistu godine, objavio je danas taj ugledni list.\nU obrazloženju odluke navodi se da je ovaj košarkaš Lejkersa iz Los Anđelesa uspostavio novu paradigmu u kojoj, navodi se komercijalni uticaj postoji uz politički princip.\nTajm podseća da je Džejms krajem juna ove godine, a podstaknut pokretom „Blek live metters“ osnovao neprofitnu organizaciju „Više od glasa“ sa ciljem privlačenja sve većeg broja ljudi na birališta.\nDo avgusta skoro 50 sportista, zabavljača i medijskih ličnosti mu se pridružilo, a sama organizacija je do održavanja izbora regrutovala više od 40.000 radnika za izbore i u mestima kao što su Atlanta, Milvoki, Detroit i Filadelfija, što su sve gradovi koji su pomogli davanju ključnih glasova kandidatu demokrata Džo Bajdenu.\nDžejms je podsticao svoje pratioce na Tviteru, njih 48 miliona da glasaju, a sebe je prikazivao na bilbordu na kome je pisalo „glasaj ili umri“, što je, navodi Tajm najistaknutiji primer sve većeg aktivizma koji se proširio u sposrtkom svetu u 2020. godini.\n„Podstaknuti pandemijom koja je nesrazmerno oduzela živote i živote obojenih građana, policijskim ubistvima nenaoružanih Afroamerikanaca, svi od sportista na koledžima, teniskih zvezda, vozača trkačkih automobila izjašnjavali su se protiv rasne nepravde“, navodi Tajm i dodaje da je on svoj bol i bes usmeravao na akcije.


Kinezi opet uhvaćeni u laži: 10 puta više zaraženih u Vuhanu - NOVA portal\nSvet Autor:Ksenija Prodanović30. dec. 202015:48\nSkoro pet odsto stanovništva kineskog grada Vuhana verovatno je bilo zaraženo koronavirusom, pokazala je studija nacionalnog Centra za kontrolu i sprečavanje bolesti (CDC). Vuhan, grad iz kog je i krenula korona, ima ukupno oko 11 miliona stanovnika, što znači da je bar 500.000 ljudi bilo zaraženo Kovidom-19. Ako su podaci iz ove studije tačni, to znači da je broj ljudi obolelih od korona virusa veći skoro deset puta od onoga što su do sada zvaničnici saopštavali.\nPrema poslednjim, zvaničnim podacima, u Vuhanu je do sada bilo 50.354 slučaja zaraze. Rezultati studije Centra za kontrolu i sprečavanje bolesti objavljeni su uoči posete tima međunarodnog tima naučnika Vuhanu.\nKineski zvaničnici su dugo odbijali ovakav zahtev, a SZO je početkom decembra saopštila da će cilj naučnika biti da utvrde poreklo virusa koji je paralisao planetu u 2020.\nNajnovija studija zasniva se na uzorcima oko 34.000 ljudi iz Vuhana, ali i cele provincije Hubej, Pekinga, Šangaja i još četiri oblasti u Kini, navodi se u saopštenju CDC. Načnici su pronašli antitela kod 4,43 odsto ljudi iz Vuhana, piše BBC.\nPočetkom ove godine, utvrđeno je da tragovi pojave Kovida-19 vode do riblje pijace u Vuhanu. Upravo tako je virus verovatno i prešao sa životinja na ljudski organizam. Međutim, pojedini stručnjaci sada tvrdi da se virus samo razmnožio na tom mestu, a da je poreklo negde drugde.


Federalno ministarstvo poljoprivrede, vodoprivrede i šumarstva Rekonstrukcija puteva u Bosanskoj Krupi, zapošljavanje mladih u Bosanskom Petrovcu - Federalno ministarstvo poljoprivrede, vodoprivrede i šumarstva\nRekonstrukcija puteva u Bosanskoj Krupi, zapošljavanje mladih u Bosanskom Petrovcu\nU cilju pružanja podrške zapošljavanju mladih osoba do 35 godina starosti, uključujući posebice i žene do 55 godina starosti, u Bosanskom Petrovcu je danas upriličeno potpisivanje ugovora sa šest privrednih subjekata sa područja ove općine koji će uposliti ukupno 36 mladih osoba i žena. Za ovu podršku zapošljavanju, Federalno ministarstvo poljoprivrede, vodoprivrede i šumarstva će, u okviru Projekta razvoja ruralnog poduzetništva, izdvajati mjesečno 125 KM po licu u narednih 12 mjeseci, što iznosi ukupno 54.000 KM.\n„Podrška zapošljavanju mladih i žena na selu s razlogom predstavlja posebnu komponentu ovog Projekta, jer nastojimo na ovaj način podržati poduzeća koja šire svoje poslovne aktivnosti u ruralnim krajevima, a ujedno i otvoriti mogućnosti mladima da grade svoju budućnost na ovim područjima,“ kazao je savjetnik federalnog ministra poljoprivrede, vodoprivrede i šumarstva Ervin Bibanović na svečanosti potpisivanja ugovora u Bosanskom Petrovcu.\nDanas je također u sklopu istog Projekta, obilježen završetak rekonstrukcije puteva u Bosanskoj Krupi u naseljima Crkvina i Šabići. Za rekonstrukciju ovih puteva, u ukupnoj dužini od 1.738 m, izdvojeno je 359.934 KM, od čega je Federalno ministarstvo osiguralo 200.000,00 KM a Općina Bosanska Krupa 159.934,74 KM.\n„S obzirom da se u projektima ruralnog razvoja, kao što je ovaj, posebna pažnja posvećuje izgradnji i unapređenju infrastrukture, rekonstrukcijom puteva u Bosanskoj Krupi želimo dati svoj doprinos razvoju poljoprivrednih područja, povezivanju poljoprivrednih proizvođača ovog kraja sa tržištima i sveopćem poboljšanju uslova života ljudi koji žive na selu,“ kazao je savjetnik Bibanović tom prilikom.\nU okviru Projekta razvoja ruralnog poduzetništva koji se realizuje u partnerstvu sa IFAD-om, Federalno ministarstvo poljoprivrede, vodoprivrede i šumarstva nastavlja pružati podršku lokalnim zajednicama, posebice onim koje se odlikuju velikim potencijalom za poljoprivrednu proizvodnju, kao što su Bosanska Krupa i Bosanski Petrovac. Ove dvije općine ubrajaju se među 27 općina Federacije BiH u kojima se uspješno provode aktivnosti podrške zapošljavanju mladih i žena na selu te unapređenja infrastrukture i putne komunikacije.\nSredstva za kolektor u Mostaru\nZa izgradnju pješačkog mosta u Zavidovićima dodatnih 284.500 KM


Vrijednosti evropskih integracija za region JI Evrope - Klix.ba\nModul za novinare\nVrijednosti evropskih integracija za region JI Evrope\n2.9.2008. u 16:29\nMedia plan institut i Medijske inicijative organizuju od 6. do 17. oktobra u Sarajevu dvosedmični modul za 13 novinara iz BiH i Srbije. Cilj modula jeste da se novinari upoznaju sa nastajanjem ideje o ujedinjenoj Evropi, trenutnim procesima u Evropskoj uniji i njenom odnosu prema Zapadnom Balkanu, kao i sa aktuelnim trenutkom u Bosni i Hercegovini i Federaciji BiH.\nModul će biti organizovan u trenutku kada zajednicom evropskih država predsjedava Francuska, pa ćemo iskoristiti tu priliku da ukažemo i na značaj i utjecaj ove evropske države u formiranju i razvoju EU. Nakon ovih opštih pogleda na Evropsku uniju i položaj Bosne i Hercegovine prema njoj, pažnju ćemo fokusirati na polje obrazovanja i kulture, što su važne dimenzije evropskog razvoja, ali i značajni prioriteti i motori napretka BiH i zajedničkog života u našem regionu.\nNovinari će se tokom modula upoznati sa značajnim legislativnim, privrednim i kulturnih dostignućima kroz razgovor sa relevantnim vladinim predstavnicima i ljudima i organizacijama iz sarajevskog društvenog života. Učesnici modula imaće priliku upoznati se sa autohtonim kulturnim odlikama našeg podneblja, Federacije BiH i države Bosne i Hercegovine. Nakon toga slijedi produkcioni dio u kojem će polaznici, uz mentorstvo predavača – iskusnog novinara, proizvesti kolažnu radio emisiju sa serijalom priloga, koji će ovu problematiku obraditi sa različitih aspekata i kroz teme koje su navedene. Ovi radovi biće ponuđeni radio stanicama na besplatno emitovanje/objavljivanje.\nProjekat podržavaju ambasade Republike Francuske u Sarajevu i Beogradu i Vlada Federacije BiH (Federalno ministarstvo pravde). Za učesnike koji dolaze izvan sarajeva obezbjeđene su stipendije.\nSvi zainteresovani za učešće trebaju se javiti na [email protected] (kontakt osoba: Bojana Šutvić) ili na brojeve telefona 033 523 750 / 033 717 840.\nPotvrđene presude u slučaju "automafija"\n02.09.2008. u 16:45\nTadić najavio razgovore o što bržem približavanju Srbije EU\n02.09.2008. u 16:25\nČetvorica Dobojlija osuđeni na 10 godina zatvora: Vozilom udarili druga pa ga opljačkali


Nemački proizvođač luksuznih automobila BMW završio je reorganizaciju svog dizajnerskog odeljenja na nivou cele grupacije, koja će, po mišljenju analitičara iz ove industrije, usmeriti dizajn marke BMW ka modernim proizvodima prepoznatljivog karaktera. Naime, dosadašnji direktor Odeljenja za dizajn BMW Grupacije, Jozef Kaban, je od 1. aprila preuzeo\nIz nemačke kompanije Forverk (Vorwerk), koja u Čačku trenutno privodi kraju izgradnju fabrike delova za autoindustriju, veličine 65.000 kvadratnih metara, najavljuju da će sa radom početi najverovatnije u junu mesecu. Povodom početka proizvodnje, nemački investitor javlja da će u narednim nedeljama raspisati konkurs za zapošljavanje oko 120\nNemački automobilski gigant Volkswagen (VW) je na ulicama grada Hamburga započeo sa testiranjem prototipa svog samovozećeg električnog automobila. Radi se o prvom testiranju autonomnih vozila u jednom tako velikom gradu, koje će pomoći kompaniji u tekućim istraživačkim projektima vezanim za autonomnu vožnju, kaže se u saopštenju nemačke\nOd MiG na 07/04/2019 / AKTUELNO / Ostavite komentar\nEvropska komisija (EK) je optužila nemačke automobilske gigante Volkswagen, BMW i Daimler da su namerno sprečavali uvođenje tehnologije za smanjivanje emisije štetnih gasova kod motora sa unutrašnjim sagorevanjem. U obrazloženju se navodi da su članovi „velike trojke“ prekršili antitrustovske zakone, jer su između 2006. i 2014. godine\nSa proizvodnih traka Volkswagenove fabrike u nemačkom gradu Emdenu, 3. aprila je sišao 30-milioniti primerak Passata, drugog najprodavanijeg modela u istoriji ovog proizvođača, koji se neprekidno pravi već punih 46 godina. Prvi primerak ovog automobila je napravljen u Volfsburgu, 14. maja davne 1973. godine, što ovaj model\nSavezno ministarstvo unutrašnjih poslova Nemačke doniralo je MUP-u Srbije 29 vozila za pripadnike kriminalističke i granične policije, detektore za otkrivanje narkotika i eksploziva i uređaje za proveru ličnih dokumenata. Po rečima ministra unutrašnjih poslova Nebojše Stefanovića, Srpska policija domaćinski upravlja sa opremom i vozilima koje je već\nNemački tehnološki gigant Siemens završio je izgradnju još jedne fabričke celine u sklopu Industrijske zone „Sobovica“ kod Kragujevca, u kojoj će se montirati šinske kompozicije za masovni prevoz putnika. Pored već najavljene isporuke vagona za austrijsku železnicu i proizvodnje kompletnih tramvaja za potrebe Grada Beograda, već je\nU nemačkoj industriji se upotreba veštačke inteligencije (AI) naglo širi, pokazuju rezultati najnovijeg istraživanja Bitkoma, udruženja kompanija u nemačkom IT sektoru, objavljenom prvog dana sajma industrije u Hanoveru. Po rečima predsednika udruženja Bitkom, Achima Berga, nove tehnologije imaju potencijal da donesu „pravu revoluciju“ u industriji. On naglašava\nOd MiG na 05/04/2019 / AKTUELNO / Ostavite komentar\nJavni dug Srbije je u februaru ove godine smanjen na 23,15 milijardi eura, u odnosu na januarski nivo duga od 23,17 milijardi, navodi se u saopštenju Ministarstva finansija. U odnosu na januar, kada je javni dug činio 50,6 procenata bruto domaćeg proizvoda (BDP), februarski bilans pokazuje da\nBerlinsko-beogradsku mobilnu banku Penta preuzela je nemačka kompanije Finleap, ali detalji ovog poslovnog dogovora za sada još uvek nisu poznati javnosti, javlja Netokracija. Pentu banku su u maju 2016. godine osnovala dvojica beograđana, Lav Odorović i Luka Ivićević. Oni su za TechCrunch izjavili da će ovo preuzimanje\nStr. 10 od 442« Prva<91011122030>Poslednja »


Evropska berza - Blic Online\nAkcije na Volstritu su danas pretežno u plusu, a ista situacija zabeležena je i na evropskim berzama.\nEvropske berze tonu nakon poteza ECB\nEvropske berze potonule su danas, a evro je ojačao nakon što je Evropska centralna banka snizila kamatnu stopu na depozite i pokrenula nove mere stimulacije privrede evrozone, budući da su analitičari očekivali radikalnije poteze.\nVodeći evropski berzanski indeksi danas su bili u padu, uoči objavljivanja podataka o zapošljavanju u SAD koji će ukazati na to kada će američka centralna banka podići kamatne stope.\nEvropske berze bez reakcije na potonuće akcija u Grčkoj\nVodeći evropski indeksi su danas mahom bili u porastu, ne reagujući na potonuće akcija na Atinskoj berzi, koja je otvorena posle pet nedelja pauze.\nAkcije u padu, svi pogledi ka Grčkoj\nVodeći indeksi evropskih berzi danas su potonuli, a investitori su se fokusirali na novi zastoj u pregovorima između Grčke i njenih međunarodnih kreditora, dok su deonice banke HSBC pale nakon vesti o radikalnoj restrukturi poslovanja.\nNajbolja nedelja za evropske berze od 2011.\nEvropske akcije su u petak porasle nakon što je Evropska centralna banka (ECB) saopštila da je pokrenula program kvantitativnog labavljenja (QE) koji će rezultirati štampanjem novčanica radi kupovine državnih obveznica zemalja evrozone u vrednosti od 60 milijardi evra mesečno od marta ove do septembra naredne godine.\nOštar pad evropskih akcija zbog loših rezultata banaka\nEvropske berze završile su nedelju uz veliki pad vrednosti akcija, na šta su uticali loši rezultati iz bankarskog sektora.\nBlagi rast evropskih akcija zbog daljeg oporavka evrozone\nEvropske akcije su juče blago porasle, nakon vesti o nastavku oporavka privrednog rasta u evrozoni.\nEvropske berze su ponovo danas registrovale rast akcija, zbog pozitivnih vesti iz Kine i jučerašnje izjave nove predsednice američke Uprave federalnih rezervi (Fed) da će nastaviti stopama svog prethodnika i da će smanjiti pomoć američkoj privredi.\nSlab rast akcija na evropskim berzama\nVodeće evropske berze su juče evidentirale skroman rast akcija, uprkos razočaravajućim podacima o zapošljavanju u SAD.\nRast evropskih akcija nakon odluke ECB\nVodeće evropske berze su danas evidentirale rast akcija, nakon što se Evropska centralna banka (ECB) uzdržala od promene kamatnih stopa, uzdajući se u oporavak evrozone.\nSkok evropskih berzi posle otvaranja banaka na Kipru\nVećina evropskih berzi završila je danas poslovanje skokom akcija, a evro se oporavio prema dolaru, jer su Kiprani sa smirenošću dočekali ponovno otvaranje banaka, dok se trgovci pripremaju za produženi uskršnji vikend.\nSkok evropskih akcija zbog ohrabrujućih vesti iz SAD\nVećina evropskih berzi završila je danas poslovanje sa skokom vrednosti akcija nakon ohrabrujućih podataka o nezaposlenosti u Sjedinjenim Američkim Državama.\nEvropske akcije ojačale zbog pozitivnih vesti iz SAD\nEvropske akcije su danas ojačale zahvaljujući tome što su pozitivni podaci sa tržišta rada u Sjedinjenim Američkim Državama zasenili loše vesti iz prerađivačkog sektora u evrozoni, dok je vrednost evra pala na novi tronedeljni minimum u odnosu na dolar.\nNajveće evropske berze zabeležile su danas pad akcija, dok su investitori ostvarili profit posle tri dana rasta hartija, a skandalom pogođena banka "Standard Čarterd" se na londonskoj berzi oporavila od teških gubitaka.\nRast američkih, ali i pad evropskih akcija zbog krize\nEvro je danas blago porastao, dok su svetske akcije zabeležile pad, pošto je zabrinutost oko slabosti ekonomskog i bankarskog sektora u Evropi, kao i obazrivost pred ovonedeljne aukcije obveznica u Italiji i Španiji, učinila rizičnija sredstva podložnim padu.


22 Feb 2018 - 20:08 Vesti Link\nProšle godine je „rok trajanja“ registarskih tablica produžen sa sedam na devet godina, osim onima koje sadrže slova Č, Ć, Š, Ž, Đ, Y i W, ali sada se bavimo samo ovim prvima. Tu se javlja sledeći problem - tablice i dalje važe, ali je saobraćajnoj dozvoli istekao rok važenja.\nStoga su mnogi vlasnici ostali u nedoumici, a odgovor nisu mogli da dobiju ni od nadležnih, da li su u obavezi da vade novu saobraćajnu dozvolu uprkos tome što im tablice i dalje važe? Konačno je stigao odgovor na ovo pitanje.\nNije obavezno da se vadi nova saobraćajna dozvola iako joj je istekao rok važenja, a taj datum može da se nađe na samoj dozvoli. Rešenje je sledeće – prilikom registracije na šalteru u policiji vozači će dobiti potvrdu koja dokazuje da je rok važenja saobraćajne dozvole produžen.\nZbog onih koji putuju u inostranstvo, ta potvrda se izdaje i na srpskom i na engleskom. Potvrde su besplatne.\nPonavljamo, ovo se odnosi samo na one koji na tablicama nemaju „problematična“ slova Č, Ć, Š, Ž, Đ, Y i W - osim kada je u pitanju oznaka grada, što je sa svoje strane nelogičnost druge vrste.


pink.rs | DAČIĆ: Srbija je posvećena zaštiti prava nacionalnih manjina!\nPredsednik Narodne skupštine Ivica Dačić na sastanku sa visokom komesarom OEBS-a za nacionalne manjine, Kajratom Abdrahmanovom, istakao je značaj saradnje Srbije i te organizacije i posvećenost naše zemlje zaštiti i unapređenju prava nacionalnih manjina.\nDačić je upoznao visokog komesara sa aktivnostima Narodne skupštine i učešćem predstavnika nacionalnih manjina u njenom radu.\nKako je saopšteno iz pres službe Skupštine Srbije, predsednik parlamenta je istakao da predstavnici manjina u našoj zemlji imaju mogućnost da se u parlamentu obraćaju na maternjem jeziku.\n- Posebno smo ponosni što se predstavnici nacionalnih manjina u aktuelnom sazivu nalaze i na mestima potpredsednika Narodne skupštine - rekao je Dačić.\nPodsetio je da u Srbiji postoji Ministarstvo za ljudska i manjinska prava i društveni dijalog koje za cilj ima upravo promociju i zaštitu ljudskih i manjinskih prava.\nVisoki komesar Abdrahmanov naglasio je da OEBS-ova kancelarija ima partnerski odnos i dobru saradnju sa Srbijom i istakao da cene napore koje Srbija ulaže u promociju i zaštitu prava nacionalnih manjina.\nKao primer dobre saradnje, naveo je rad na donošenju Zakona o zaštiti prava nacionalnih manjina, gde je OEBS pružio svoje savetodavne usluge u izradi nacrta Zakona koji je jedan od najnaprednijih zakona u ovoj oblasti u regionu.\nAbdrahmanov će tokom posete Srbiji, pored sastanaka sa zvaničnicima, imati niz susreta sa predstavnicima nacionalnih manjina a, kako kaže, to će mu pomoći da stekne jasan uvid u situaciju u Srbiji.\nIzrazio je i spremnost da Kancelarija na čijem je čelu i OEBS pruže pomoć ukoliko je Srbiji potrebna u organizovanju popisa, kao i u vezi sa prikupljanjem i obradom podataka o nacionalnim manjinama.\nPETKOVIĆ: Dok se Vučić u Briselu lavovski bori za srpski narod na KiM Đilasov kum Mlađan Đorđević i lažni patriota Boško Obradović po ko zna koji put\nVučić sa Visokim komesarom OEBS-a za nacionalne manjine: Ostajemo posvećeni zaštiti i kontinuiranom unapređenju individualnih i kolektivnih prava prip\nVučić se u Briselu sastao sa Varheijem! (FOTO)


RTCG - Radio Televizija Crne Gore - Nacionalni javni servis :: Košarka :: Zvezda i Budućnost da igraju van Srbije i Crne Gore\n23. 05. 2019. 10:54 >> 10:54 2\nCEDEVITA PRIPREMILA PREDLOG\nZvezda i Budućnost da igraju van Srbije i Crne Gore\nHrvatski Košarkaški klub Cedevita će na predstojećoj sjednici ABA lige, zakazanoj za sjutra, 24. maja, tražiti da Crvena Zvezda i Budućnost svoje mečeve igraju minimalno 400 kilometara od svog sjedišta i pred praznim tribinama.\nStrasti oko nemilih scena na finalnim mečevima ABA lige još uvijek se ne smiruju, a nove polemike bi mogla da pokrene "deklaracija", koju je prema saznanjima Večernjih novosti spremila Cedevita.\nZagrepčani će pisani dokument pokušati da stave na dnevni red sjednice Skupštine ABA lige zakazane za sjutra.\nU "deklaraciji" se pozivaju svi klubovi da se ograde od načina navijanja i organizacije utakmica, prikazanih u finalnoj seriji, koje ni na koji način nijesu bile u sportskom duhu na kojima počiva ABA liga, prvenstveno misleći na fer-plej i nultu stopu tolerancije na nasilje.\nTakođe, tu je i predlog dopune pravila u kojima će se tijelima asocijacije omogućiti da brže djeluju i spriječe ponavljanje sličnih događaja. Ono što će dovesti do najveće polemike jeste traženje da se "utvrdi da su izgredi u finalnoj utakmici u potpunosti košarkaški delegitimirali osvojenu titulu", kao i zahtjev da se "u minimalno naredne dvije sezone sve međusobne utakmice Budućnosti i Crvene zvezde, igraju van država u kojima su ova dva kluba registrovana, odnosno minimalno 400 km od sjedišta, kao i bez prisutnosti publike", pišu Novosti.\nABA liga KK Cedevita\nMornar i Cibona otvaraju novu sezonu ABA lige\nIzabrana najbolja petorka u istoriji ABA lige\n13:50 OKS, Olimpijakos, Evroliga, ABA liga, opraštaju se od Ivkovića\n13:35 "Sokoli" pali za četiri mjesta


AKV: Dopuna pravnog stava VKS suprotan principu prava na pravično suđenje - Društvo - Dnevni list Danas\nPočetna » Vesti » Društvo » AKV: Dopuna pravnog stava VKS suprotan principu prava na pravično suđenje\nAdvokatska komora Vojvodine (AKV) saopštila je večeras da je usvajanjem dopune pravnog stava Vrhovni kasacioni sud (VKS) „napustio svoju dosadašnju ustavljenu praksu i stvorio konfuziju i pravnu nesigurnost“.\n„VKS je izazvao sistemski poremećaj sa negativnim uticajem na garantovana ljudska prava. Ovakav pravni stav VKS-a je suprotan principu prava na pravično sudjenje“, ocenila je AKV u saopštenju.\n„AKV daje punu podršku predstavnicima Advokatske komore Srbije u pregovorima sa predstavnicima VKS, sa nadom da će biti otklonjeni problemi i po rede prava na koje smo ukazali. O daljim koracima ćemo se izjasniti nakon informacije o ishodu sastanaka predstavnika AKS-a i VKS-a“, napisano je u saopštenju.\nadvokatska komora vojvodinebankevrhovni kasacioni sudNovi Sad\nJedno reagovanje na “AKV: Dopuna pravnog stava VKS suprotan principu prava na pravično suđenje”\nNista novo od vks,tako je bilo u slucajevima diskriminacije rezervista.\nBBC News na srpskom • danas 18:52\nKamioni na graničnom prelazu Batrovci sa Hrvatskom na izlaz...\nGradski Štab za vanredne situacije saopštio je danas pozivajući...


Migranti koji se nalaze u vozu Talgo bit će vraćeni u Centar u Hadžićima\n24.10.2018 | 12:54 | Objavio: Bekira D.\nMinistar sigurnosti BiH Dragan Mektić i komesar policije Unsko-sanskog kantona Mujo Koričić razgovarali su danas o migrantskoj i sigurnosnoj situaciji na području Bihaća, posebno oko rješavanja situacije sa zaustavljenim vozom u kojem su se nalazili migranti.\nDogovoreno je da se migranti autobusima vrate za Sarajevo i smjeste u centar Ušivak koji je danas počeo sa radom.\nTakođer, Mektić je danas u Sarajevu održao sastanak sa Anne-Christine Eriksson, rezidentnom predstavnicom UNHCR-a za BiH na kojem je razgovarano o pružanju zdravstvene zaštite u prihvatnim centrima za migrante, posebno u Ušivku i na području USK.\nMinistar Mektić je insistirao da se što prije osigura pružanje zdravstvene zaštite u prihvatnom centru u Bihaću, čije otvaranje se očekuje do kraja sedmice.\n“Potrebno je da što više usluga, od registracije do zdravstvene zaštite bude objedinjeno na jednom mjestu, odnosno u prihvatnom centru kako bi se smanjila potreba migranata da te usluge dobijaju van centra. Moramo pružiti adekvatnu zaštitu migrantima, ali također i omogućiti lokalnoj zajednici da normalno funkcioniše i da se građani osjećaju sigurno”, kazao je Mektić.\nMinistarstvo sigurnosti BiH će također osigurati veći broj mjesta u Azilantskom centru u Delijašu za prijem migrantskih porodica sa djecom. Ministarstvo sigurnosti BiH, na ovaj način želi u nadolazećim hladnijim danima pružiti što bolju zaštitu za najugroženije kategorije migranata. Podsjećamo, za ovu namjenu već se koriste hotel Sedra u Cazinu i Salakovac kod Mostara.


Život u sigurnim rukama – i tokom pandemije!\nNepromenjeni uslovi osiguranja života u Kompaniji Dunav osiguranje\nPandemija koronavirusa donela je brojne izazove i rizike s kojima se čovečanstvo po prvi put susrelo na globalnom nivou.\nPotreba da se zaštite život i zdravlje ljudi, kao i da se stvori sigurna budućnost za nove generacije, postavili su životno osiguranje kao jedan od prioriteta vremena u kojem živimo. Kako je vreme krize donelo i nova pravila, važno je znati šta osiguranje života pokriva u vreme pandemije.\nViše detalja o ovoj vrsti osiguranja može se dobiti besplatnim pozivom Kontakt centra Kompanije „Dunav osiguranje“ na telefonski broj 0800 386 286, kao i slanjem onlajn zahteva za ponudu putem veb-sajta www.dunav.com\nKako je korona "nestala" u ovoj zemlji? Ceo svet je pričao o tome, a srpska doktorka otkrila šta se stvarno desilo\nDunav osiguranje korona virus osiguranje pandemija


Predlogom su predviđeni ukupni prihodi od 1.314,5 milijardi dinara, rashodi od 1.334,7 milijardi i deficit od 20,2 milijarde dinara, odnosno 0,3 odsto BDP. Budžet je planiran na osnovu procene privrednog rasta u narednoj godini od četiri odsto i inflacije od dva procenta.\nU budžetu su vidljivi veći rashodi za plate i penzije za oko 1,3 odsto BDP. Za plate zaposlenih u javnom sektoru, koje su uvećane u novembru ove godine, planiran je izdatak od 295,4 milijarde dinara. Najveći rast od 15 odsto dobili su medicinski tehničari i sestre, a najmanji rast iznosio je osam procenata.\nZa penzije, čije je povećanje od 5,4 odsto planirano od 1. januara, predviđeni su rashodi od 581,2 milijarde dinara.\nU odnosu na prošlu godinu predložene su manje subvencije - 95,4 u 2020. naspram 100,3 milijarde dinara u prošloj godini. Najviše su smanjene subvencije u privredi, sa 17,7 na 13,5 milijardi.\nTačno 9,8 milijardi ili 83,5 miliona evra namenjeno je podsticajima za strana ulaganja – navodi se i spisak preduzeća, ali ne i koliko sredstava je namenjeno kojem od njih, niti da li se ovo odnosi na prethodno potpisane ugovore ili na buduće obaveze.\nVlada je predložila da za kapitalne investicije bude izdvojeno 198,9 milijardi dinara naspram prošlogodišnjih 165,5 milijardi, većinom za saobraćajnu i železničku infrastrukturu.\n"Кada je reč o nameri da se ubrza privredni rast zemlje, mogu reći da su javne investicije u 2019. iznosile 220 milijardi dinara, a da je u predlogu budžeta za 2020. godinu cifra povećana na 260 milijardi. Prosečna plata u decembru biće veća od 500 evra, što je jedno od ispunjenih obećanja, a trudićemo se da bude 520 evra i više", rekao je ministar finansija SIniša Mali.\nRashodi za socijalnu zaštitu su povećani, sa 113,3 u 2019. godini na 124,9 milijardi dinara, i to pre svega rashodi za dečiju zaštitu (64,9 milijardi) i socijalnu zaštitu (33,2 milijarde).\nFiskalni savet: Sporno povećanje plata\nPredsednik Fiskalnog saveta Srbije Pavle Petrović ocenio je da su prihodi i rashodi u predlogu budžeta kredibilno planirani što, kako je objasnio, znači da će biti i ostvareni i dodao da je mogući da se i sledeće godine pojavi višak u budžetu.\nOn je kritikovao povećanje plata u javnom sektoru, ali je dodao da su, ukoliko se to skloni u stranu, preostala sredstva uglavnom dobro raspoređena.\n"Trend rasta je i dalje tri i 3,5 odsto. Srbija ima potencijal da raste nekih pet odsto, ali za to su neophodne duboke strukturne reforme. Što se tiče planiranog deficita od 0,3 odsto za buždet i 0,5 odsto za ukupnu državu planiran je tako da će doprineti daljem padu javnog duga", rekao je Petrović.


Višković: Uskoro uređena zakonodavna procedura u vezi sa kiseonikom - NTV Arena\nVlada Republike Srpske će pripremiti potrebna akta i tražiti posebnu sjednicu Narodne skupštine Srpske već početkom sljedeće sedmice, te donijeti zakonom predviđena dokumenta kako bi zdrvstvene ustanove imale uredno snabdijevanje medicinskim kiseonikom, izjavio je premijer Srpske Radovan Višković.\n“Uradili smo u referentnim, sertifikovanim ustanovama, analize iz svih naših bolnica i dobili potvrdu da kiseonik koji koriste naši pacijeniti jeste čistoće 99,92 i više, a medicinski kiseonik je onaj koji je čistoće 99,05”, izjavio je Višković na konferenciji za novinare u Istočnom Sarajevu nakon sastanka zvaničnika Republike Srpske sa direktorima bolnica u Srpskoj.\n“Ne možemo da dopustimo, ne želimo i ne smijemo da bilo ko u Republici Srpskoj izgubi život zato što na tržištu nema dovoljnih količina kiseonika koji se naziva medicinski”, poručio je Višković.\n“To danas radimo putem donacija, kako bi prošli kroz ovu situaciju, i naš zdravstveni sistem ima dovoljne količine kiseonika. Uredićemo to i zakonom i već od početka sljedeće sedmice Srpska će imati uređenu zakonodavnu proceduru po pitanju snabdijevanja kiseonikom zdravstvenog sektora”, istakao je Višković.\nOn je napomenuo da je Agencija za lijekove i medicinska sredstva BiH dala firmi “Meser” privremenu dozvolu koja je trajala pet godina, te da je stalnu dobila tek u martu ove godine.\n“Kada mi tražimo da to uradi prema isporučiocima u Republici Srpskoj, odgovora nema. `Krajinagrup` je dobila dozvolu za promet kiseonika kao veletrgovac. Kisoenika nema ni na svjetskom, ni evropskom tržištu u onim količinama koje su potrebne, pa ni `Meser` nema dovoljne količine medicinskog kiseonika. I ovo što prodaje u BiH jednu količinu zove medicinski, a drugu prodaje kao što je radio i prije marta ove godine”, rekao je Višković.\nOn je dodao da je “Meser” kupovao kiseonik i od “Milojević gilje gas” kompanije iz Bijeljine i od “TGT tehnogas” Laktaši, te da je “ovo sve politika koja nema veze sa realnošću”.\n“Obraćali smo se Savjetu ministara, resornom ministru /Ankici/ Gudeljević, a imali smo i ministarsku konferenciju, kojoj je prisustvovao ministar Alen Šeranić”, rekao je Višković.\n“Obratili smo se i Agenciji za lijekove i tražili prolongiranje posljednjih odluka koje su donesene, u smislu da se dobije neki prelazni period kako bi se zdravstvene ustanove mogle prilagoditi odlukama Agencije, ali nema odgovora”, naveo je Višković.\nOn je dodao da se u javnosti forsira lažna priča da Republika Srpska ima izbor, da su dali “Krajinagrup” dozvolu kao veletrgovcu ili da postoji “Meser” kao proizvođač u BiH.\nVišković je poručio da je dnevna potrošnja kiseonika u zdravstvenom sektoru Srpske oko 18 tona dnevno, a da “Meser” kisikana u Zenici može da proizvede dnevno 400 tona, od čega željezara troši 390 tona, što znači da “Meseru” ostane svega šest ili sedam tona.\nVišković je rekao da je poznato da je “Meser” ranije uzimao kiseonik od firme kojoj se danas zabranjuje i distribuisao ga širom BiH, te naglasio da se ne može dozvoliti da se na takav način igra sa životima građana.\nSlava hrama u Loparama /FOTO/


ZAMRZAVANJE PLATA U JAVNOM SEKTORU I POVEĆANJE POREZA NA DODATU VREDNOST SU DAO HITNIH KRATKOROČNIH MERA KOJE BI TREBALO DA SPROVEDE BUDUĆA VLADA\nNova vlada će imati mali manevarski prostor za štednju, tako da zamrzavanje plata i penzija neće moći da se izbegne, kaže ekonomista Miroljub Labus.\n"Moraće da dođe do zamrzavanja, jer za nekoliko meseci neće biti para u budžetu. Ljudi mogu da pričaju šta hoće, tačno je da su plate i penzije male, ali jednostavno nećemo imati novca", rekao je Labus.\nOn je, ipak, dodao da ćevlada teško uspeti da to izvede, jer je u pitanju vrlo nepopularna mera. "Ljudi moraju da poveruju da se uz tu meru se preduzimaju i neke druge mere koje će da pokrenu privredu, pa da prihvate da se kratkoročno odriču. Ako nema tih mera, teško da će građani prihvatiti odricanja", rekao je Labus, uz podsećanje da su izdaci za penzije su najveći problem zemlje.\nPrema Labusovim rečima, situacija u zemlji je jako teška - budžetski deficit je veliki, kurs dinara ne može da se održi na određenom nivou.\n"Ono o čemu je juče govorio Fiskalni savet, sve je to tačno. Moramo, međutim, da znamo da ako povećamo poreze i smanjimo potrošnju to će recesiono da deluje na smanjenje privredne aktivnosti“, naveo je on.\nLabus je najavio da nas stoga očekuje "period manje privredne aktivnosti i da više radimo za manje pare“ i dodao da je, u našoj situaciji, manje bitno šta bi "neko uradio“, nego da li "onaj koji vodi politiku ima mandat i želju, a ako to ima lako može da obezbedi tim da se nešto uradi“.\nKod državnog trošenja mora da se preseče i da se fiskalna politika uskladi sa monetarnom politikom Narodne banke Srbije, izjavio je on.\nOn je naglasio da u naredne tri godine nećemo imati veliki privredni rast, jer malo izvozimo, te je stoga odmah posle stabilizacije budžeta potrebno sprovesti novu industrijsku politiku da počnemo nešto da proizvodimo i da izvozimo.\nNe može se tražiti povećanje poreza na dodatu vrednost dok se ne iscrpu sve rezerve za uštede u budžetskim rashodima, kaže poslanica SNS Jorgovanka Tabaković.\nTabakovićeva je kazala da se budžetski novac rasipa kroz nenaplaćivanje poreza, sivu ekonomiju i preterano oporezivanje rada.\nOna je dodala da je "iznad svega prošle godine bilo neoprostivo što nije donet novi zakon o javnim nabakama, već je najmanje 740 miliona evra godišnje odlazilo nezakonito i na taj način su se kupovali glasovi birača".\nMere za sređivanje stanja u javnim finansijama koje je Fiskalni savet juče predložio novoj vladi, prema njenim rečima, ne podrazumevaju ono na čemu je SNS insistirala tri po godine unazad.\nTabakovićeva smatra da su potrebne mere štednje i racionalizacija u javnim finansijama, ali pre svega na strani troškova i kontrole javnih sredstava, na taj način što će sesva javna preduzeća i svi direktni i indirektni budžetski korisnici staviti pod kontrolu ministra finansija i Trezora.\n"Dok se to ne uradi, a mora odmah da uradi, niko nema pravo da izađe pred građane ni sa kakvim novim opterećenjem", zaključila je ona i dodala da je tako nešto "neodgovorno i neozbiljno".\nPredlog Fiskalnog saveta da se zamrznu penzije i plate u javnom sektoru, a da se granica za penziju za žene izjednači s muškarcima, kratkoročno je rešenje. To je ocenila poreski stručnjak Milica Bisić, koja navodi da te mera za štednju nije najbolji odgovor na pretnju prevelikog javnog duga koji preti da eksplodira već ove godine, piše Politika.\nDa do toga ne bi došlo potrebno je sprovesti što pre i dugoročne mere, pre svega, kroz izmenu poreskog sistema. Pri tom se tu ne misli na povećanje poreza, mada se i to predlaže, izjavila je Bisić.\n"Država mora ovaj problem trajno da reši kroz izmenu poreskog sistema, što ne znači direktno povećanje poreza, već potpuno drugačiji odnos prema poreskim obavezama.Pre svega da država nauči da na vreme izmiruje svoje obaveze, što do sada nije bio slučaj, jer je upravo ona generator nelikvidnosti",apeluje Bisićeva.\n"Kada se govori o zamrzavanju plata i penzija treba ići ili na njihovo potpuno umanjenje, odnosno postaviti pitanje da li nam je zaista potreban toliki broj agencija i tolika administracija, a druga mogućnost je relativno smanjenje odnosno njihovo zamrzavanje", pojasnila je.\nNa pitanje da li je moguće izbeći najavljeni scenario – zamrzavanje plata i penzija i u novoj vladi, Zoran Popov, ekonomista i stručnjak za penzije, kaže da bi takva odluka bila loša, jer bi se time dodatno produbila kriza u zemlji.\n"Zamrznute penzije i plate znače automatski i smanjenje tražnje. To za sobom vuče manju proizvodnju i dalje otpuštanje radnika, što će dodatno osiromašiti kasu. Održivi ekonomski rast i razvoj jedino su rešenje da se ne ponavlja scenario iz 2008. godine", kategoričan je Popov.\nNije u redu, objašnjava Popov, ni da penzije uvek budu prve na udaru štednje u javnoj potrošnji. Kada bi se smanjila korupcija u sistemu javnih nabavki i uštedelo oko 800 miliona evra, trećina iznosa, koji će ove godine država dati iz budžeta za pokrivanje manjka u kasi, PIO bi bio namiren.\nUkoliko se nova vlada odluči na kresanje izdataka to će samo dati kontraefekat, kaže on i dodaje da Srbija ne treba po svaku cenu da prihvata predloge MMF-a koji će i ako ponovo dođe u Srbiju predložiti da se ide na kresanje plata i penzija. Vlada dobro treba da promisli o posledicama takve odluke, a MMF takvu priču priča svuda u svetu. Pitanje je da li ih treba poslušati, upozorava Popov.\nIako su penzije u aprilu povećane 3,46 odsto, one su zbog pada dinara od početke godine obezvređene za oko 15 procenata, pa je pitanje kako s daljim njihovim obezvređivanjem omogućiti koliko-toliko pristojnu starost za penzionere.\nMiroslav Zdravković, ekonomista, kaže da najave o zamrzavanju plata i penzija nisu spekulacije, već realnost s obzirom na to da je situacija u javnom sektoru izuzetno loša.\nJedini način da do toga ne dođe jeste da se krene s blagim povećanjem broja zaposlenih, da se poveća ekonomska aktivnost, a samim tim i poreska. Zdravković ne vidi da bi u ovakvim okolnostima Srbiji išta moglo pomoći, pa ni dolazak Međunarodnog monetarnog fonda čiji su zahtevi poznati kada je u pitanju javni sektor i dalja reforma Fonda PIO, kaže on.\nIzvor: Tanjug, Beta, Politika


U Vršcu otvorena nova poslovnica "Dunav osiguranja" - Radio televizija Pančevo\n5. maja 2018. 4. septembra 2018. 0782\nNajveća nacionalna osiguravajuća kuća otvorila je u Vršcu novu poslovnicu kompanije “Dunav osiguranje” i “Dunav centar”.\nSvečanim presecanjem vrpce, gradonačelnica Dragana Mitrović i predsednik Izvršnog odbora “Dunav osiguranja” Mirko Petrović, otvorili su u Vršcu nov objekat poslovnog prostora najveće nacionalne osiguravajuće kuće i “Dunav centar”.\nNova poslovnica “Dunav osiguranja” u Vršcu posluje pod okriljem Glavne filijale “Dunav osiguranje” u Pančevu, a “Dunav centar” je moderan auto – centar za tehnički pregled vozila, usklađen sa najsavremenijim standradima.\nPored učvršćivanja liderske pozicije, kompanija “Dunav osiguranje” planira i otvaranje novih radnih mesta u skladu sa povećanjem obima poslovanja, a sa ciljem da i Vršac u budućnosti bude filijala osiguranja.\nKako je naglasila gradonačelnica Vršca, otvaranje objekta “Dunav osiguranja” planirano je od 2005. i ima višestruki značaj za grad i građane, prevashodno zbog zapošljavanja i bezbednosti u saobraćaju.\n“Dunav osiguranje” je lider na osiguravajućem tržištu Srbije sa učešćem od 26,6 odsto. Svečanom otvaranju novog objekta u Vršcu prisustvovali su predstavnici najznačajnijih institucija i društava Južnobanatskog okruga.


Kragujevac: Privedeni policajci koji su greškom pretukli učitelja\nDvojica policajaca koja su u Kragujevcu greškom pretukli učitelja Zorana Todorovića suspendovani su i protiv njih je podnet zahtev za pokretanje disciplinskog postupka, rekao je danas načelnik Policijske uprave Ivan Đorović, prenosi Beta.\nUčitelj Zoran Todorović (38) rekao je danas novinarima u Kragujevcu u svojoj kući, gde se oporavlja od zadobijenih povreda, da su ga pre dva dana policajci u civilu pretukli bez ikakavog razloga dok se rekreirao u parku Šumarice.\n"Učitelj se zatekao na mestu gde je u toku bila jedna policijska akcija. Napravljena je greška. To međutim, ne menja zaključak da policajci nisu smeli tako da reaguju zbog čega će snositi sankcije", rekao je agenciji Beta načelnik Policijske uprave Ivan Đorović.\nUčitelj Zoran Todorović pozvao je ministra unutrašnjih poslova Ivicu Dačića da mu garantuje bezbednost. Todorović je naveo da je pretučen i zlostavljan bez ikakvih razloga i najavio da će protiv počinioca povesti i krivični i parnični postupak.\nLekari su, kako je naveo, potvrdili da je od udaraca zadobio hematome po glavi, povrede po leđima, oderotine, napukli su mu očni kapilari, zub i jezik. Todorović je kazao da je tada sve vreme zapomagao a da su policajci nastavili da se "iživljavaju" i govore "strašne reči" i pretnje.\nDodao je da su policajci uzeli podatke o adresi stanovanja i poručili da će da ga optuže za suprotstavljanje službenom licu ako "samo pisne o ovome što se dogodilo". Todorović je posle toga, kako je naveo, otišao u Hitnu pomoć i policijsku stanicu.


RTCG - Radio Televizija Crne Gore - Nacionalni javni servis :: Politika :: Odluku o članarini da donesu do kraja januara\n20. 01. 2021. 15:33 >> 15:34 0\nPolitički subjekti dužni su da do 31. januara donesu Odluku o visini članarine za ovu godinu i dostave je Agenciji za sprečavanje korupcije (ASK), u skladu sa Zakonom o finansiranju političkih subjekata i izbornih kampanja.\nIz ASK-a su kazali da se obaveza odnosi na sve političke partije iz registra koji se vodi kod nadležnog ministarstva.\n“Kao i na političke subjekte koji imaju osvojene mandate u Skupštini Crne Gore, odnosno skupštinama jedinica lokalne samouprave, bez obzira da li planiraju ili ne planiraju članarinu kao izvor finansiranja u ovoj godini”, kaže se u saopštenju.\nNavodi se da se tabela obveznika i status ispunjavanja te obaveze mogu naći na sajtu Agencije.\n“Odluke o visini i o neplaćanju članarine mogu se dostaviti Agenciji neposredno ili poštom na adresu ulica Kralja Nikole 27/V, 81000 Podgorica, ili na email: finansiranje@antikorupcija.me”, naveli su iz ASK-a.\nOni su upozorili da neispunjavanje te obaveze povlači prekršajnu odgovornost.


Hotel SREBRNAC 2* Kopaonik Zima 2020/2021\nHotel Srebrnac 2* Kopaonik Zimovanje 2020/2021\nHotel se nalazi na putu od Brzeća ka turističkom centru Kopaonik i ujedno je prvi objekat u okviru ski centra. Skijaši sigurno smatraju ovaj hotel najbolje pozicioniranim na celom Kopaoniku. Ispred objekta se nalaze moderni brzi četvorosed kao i i žičara - tanjir, koji vode prema vrhu Gobelja i dalje preko Jarma u sistem ostalih žičara ski centra Kopaonik. Ove dve žičare pokrivaju 9 staza u ukupnoj dužini oko 12 km i sve su pokrivene veštačkim osnežavanjem. Dve staze su nosioci FIS licence (takmičarske) i na njima se održavaju takmičenja i pripreme ski klubova i reprezentacija.\nZimovanje Srbija 2020 Zimovanje Srbija Kopaonik 2020 Srbija Kopaonik Ponuda Aranžmana za Kopaonik Srbija Kopaonik Sopstveni Prevoz Srbija Kopaonik Smeštaj Zimovanje Srbija Kopaonik Skijanje Zimovanje Srbija Kopaonik Povoljno Zimovanje Srbija Kopaonik Popusti Hotel Srebrnac 2* Zima Srbija Kopaonik Hotel Srebrnac 2* Cene\nUkupno poseta: 2809670\tjuče: 1307\tdanas: 507


VojvodinaCafe - Dvorac Hertelendi obnavlja se za predškolce i osnovce\nVest objavljena: 18.02.2019 07:01\n"Pre 15 dana dobili smo građevinsku dozvolu, u toku je izrada projekta za izvođenje, krajem marta biće raspisana javna nabavka i krajem proleća, početkom leta imaćemo ugovore za radove na rekonstrukciji dvorca Hertelendi Bajer, u Bočaru. Planiramo da rekonstrukcija ne traje duže od godinu dana, tako da će na biti raspolaganju deci od šest do 11 godina od septembra 2020. godine", izjavio je Mirović.\n"Cilj je da deci približimo selo i kulturne znamenitosti u Banatu, Kikindi, Novom Bečeju i okolini. U njemu će biti organizovani programi edukacije, odmora i rekreacije, boravka u prirodi", rekao je Mirović Tanjugu.\nRekonstrukcija dvorca Bajer predstavljaće ekonomski zamajac za taj deo Banata, kaže predsednik Opštine Novi Bečej Saša Maksimović.\n"Značiće mnogo ne samo za lokalnu samoupravu, već i za malo mesto kao što je Bočar. Ono će dobiti novu snagu i zajedno sa drugim dvorcem, Hertelendi Bajić, biti pokretač tog dela Banata", kaže Maksimović.\nOdlukom o novoj nameni dvorca Hertelendi Bajer zapravo se odustalo od prvobitne ideje da taj objekat bude pretvoren u Dom za decu ometenu u razvoju. Bilo je pokušaja njegove rekonstrukcije i ranije, ali bez uspeha. Ubrzo je priča prerasla u aferu, da bi se kraju završilo hapšenjima i postupkom pred sudom. Sudski postupak protiv odgovornih, koji se sumnjiče da su proneverili, prema nalazima sudskih veštaka, oko 50 miliona dinara, još je u toku.\nPokrajinska vlada optuživala je tadašnjeg predsednika Opštine Novi Bečej Sašu Šućurovića da sprečava završetak rekonstrukcije, a on je to demantovao. Ubrzo je sve preraslo u aferu, kada je Šućurović dobio četvrtu situaciju za radove, po kojoj je trebalo da bude povučeno 53 miliona dinara. Formirana je komisija, koja je utvrdila da nisu završeni ni radovi iz treće situacije, a da se zahteva novih 53 miliona dinara. Sve to tadašnji predsednik Opštine Novi Bečej nije prihvatao.\nOpština je podnela prijavu protiv izvođača radova, zbog nepoštovanja ugovora, a početkom 2015. usledila su hapšenja. Uhapšen je bivši predsednik Opštine Milivoj Vrebalov, direktor izvođača radova, dvoje odgovornih tamošnjeg Instituta za bezbednost na radu, zbog sumnje da su zloupotrebama prilikom rekonstrukcije Hertelendija pribavili 12,8 miliona dinara i time oštetili Opštinu.


Mihajlović: Zakon o rodnoj ravnopravnosti spreman za Skupštinu - Izazov\nMihajlović: Zakon o rodnoj ravnopravnosti spreman za Skupštinu\nRadio-televizija Srbije 29. avgusta 2017. 17:52\nZorana Mihajlović navodi da nema razloga za hitnost oko zakona o rodnoj ravnopravnosti\n"Ne postoji nijedan razlog niti je iko tražio da se Nacrt zakona o rodnoj ravnopravnosti, na kome smo radili više od dve godine i koji će se uskoro naći na Vladi Srbije, bude usvajan po hitnoj proceduri", rekla je Zorana Mihajlović.\nNavela je da bi svi poslanici trebalo da se dobro upoznaju s ovim predlogom zakona, jer je reč o izuzetno važnom zakonu koji se tiče svakog pojedinca i oko kog su predlagači zakona ostvarili društveni konsenzus.\n"Uverena sam će ovaj zakon, pošto ga Vlada Srbije izglasa i uputi parlamentu na usvajanje, dobiti podršku ogromnog broja poslanika, kao što već danas ogroman deo našeg društva podržava ovaj predlog zakona", istakla je Mihajlovićeva.\nNavodi da se od samog početka rada na ovom zakonu zalagala da se on pripremi temeljno i uz širok društveni konsenzus, jer je ovo oblast koja dotiče celo društvo i nije pitanje jednog ministarstva.\n"Usvajanje zakona o rodnoj ravnopravnosti od suštinskog je značaja za dalji napredak Srbije. Sada, kada smo dobili pozitivna mišljenja republičkih institucija, predstavnika privrede, nezavisnih institucija i organizacija civilnog društva, on je spreman da se nađe pred poslanicima", rekla je predsednica Koordinacionog tela za rodnu ravnopravnost.\nPodseća da je prvobitni predlog zakona upravo ona, kao predlagač, povukla iz skupštinske procedure, smatrajući da tako važan dokument mora da dobije podršku celog društva.\nNavodi da su obavljene konsultacije sa svima i da je obezbeđen širok društveni konsenzus.\n"S druge strane, svesni smo i da mnogi govore o rodnoj ravnopravnosti i boljem položaju žena, ali da kada treba usvojiti ovako važan zakon i krenuti u njegovu primenu, pojavi se otpor, poput predloga da se rad svih onih koji su dve godine radili na ovom zakonu poništi i da se zakon vrati na početak i piše ponovo. Protiv toga ću se boriti", istakla Mihajlovićeva.\nPodseća da je zakon usaglašen sa međunarodnim ugovorima, opšteprihvaćenim standardima i direktivama EU, koji će Srbiju svrstati u red modernih i razvijenih zemalja.\n"Rodna ravnopravnost je pitanje kulture, razvoja i budućnosti jedne zemlje. Želimo Srbiju na tom putu", zaključila je predsednica Koordinacionog tela za rodnu ravnopravnost.


Dodik: Srpska će sutra pokazati demokratski potencijal – Zvornik Danas\nNaslovna/naslovna/Dodik: Srpska će sutra pokazati demokratski potencijal\nBANJALUKA – Predsjednik Republike Srpske Milorad Dodik izjavio je da Republika Srpska ima kapacitet da očuva stabilnost i da je uvjeren da će sutrašnja dva mirna skupa u Banjaluci dodatno ojačati Srpsku i pokazati njen demokratski potencijal.\nNavodeći da se u istom danu, u isto vrijeme, u jednom gradu, u neposrednoj blizini održavaju dva skupa različitih političkih opcija, Dodik je rekao da očekuje da će sutrašnji dan u Banjaluci biti miran i dokaz jasnih demokratskih poruka, jer to podrazumijeva okupljanje ljudi.\n„Oba skupa su motivisana porukama koje lideri žele da pošalju i na tome treba i da se završe. Ne mislim da će sutra biti išta različito od današnjeg dana koji je protekao u miru, a i nedjelja će biti takva“, rekao je Dodik večeras za Radio-televiziju Republike Srpske.\n„Policije Srpske i Srbije razmjenjuju informacije i nema nikakvih informacija o tome. Nisam siguran da su oni koji su to tvrdili, poput lidera SDS-a Mladena Bosića, u pravu“, kaže Dodik.\nOn ističe da su mediji u Sarajevu „odmah potrčali“ da podrže takvu koncepciju o dolasku ekstremista iz Srbije koju je najavio Bosić.\n„Mi imamo informaciju da jedan broj ljudi iz Federacije BiH ima ambiciju da dođe ovdje. Oni bi došli, ali ne žele dobro Republici Srpskoj“, rekao je Dodik.\nKomentarišući Bosićevu izjavu da „ako okupljeni građani na protestu budu dovoljno glasni ne isključuje mogućnost rušenja vlasti Republike Srpske“, Dodik je poručio da se vlast dobija i gubi na izborima.\n„Očigledno je da je Bosiću dosadilo da gubi na izborima pa pokušava na ovaj način da eventualno skrene pažnju na sebe. To je njegova lična frustracija i njegov lični obračun“, rekao je predsjednik Srpske.\nDodik smatra da bi najbolje rješenje bilo da su svi našli dovoljno snage i da su otkazani protest opozicije i miting vladajuće koalicije, što je sugerisala i Njegova svetost patrijarh srpski Irinej.\nDodik je izrazio žaljenje što se na pravi način ne uvažavaju riječi patrijarha Irineja, koji je nesumnjivo dokazani prijatelj Republike Srpske i bdije nad sudbinom i mirom u Republici Srpskoj, ističući da ako neko to olako ignoriše onda ignoriše i Republiku Srpsku.\nOn je ponovio da je vladajuća kolicija spremna da otkaže miting ukoliko se uvjeri da je opozicija otkazala svoj protest.\n„Spreman sam na razgovor kod mene u Palati ili da čak srpski član Predsjedništva BiH Mladen Ivanić zakaže bilo gdje sastanak političkih lidera, da u istom terminu sutra u 12.0 časova u Banjaluci razgovaramo o otvorenim temama, a narod da pustimo da živi na način koji je moguć u Republici Srpskoj“, rekao je Dodik.\nDodik je rekao da kao predsjednik Srpske daje punu podršku policiji Republike Srpske u očuvanju reda i mira, te pozvao građane da podrže policiju koja se neće priklanjati nijednom skupu, jer je ona organ Republike Srpske i takva će i ostati.\n„Republika Srpska je jedan i drugi skup. To je taj demokratski kapacitet koji ima policija zadužena za ono što jeste“, napomenuo je Dodik.\nbanjaluka dodik miting


Gradovi - Srbija smestaj\nAko upoznavanje sa Srbijom počnete posetom nekom od prelepih srpskih gradova, biće to pravi pogodak. U ovdašnjoj urbanoj turističkoj ponudi posebno mesto zauzimaju gradovi poput Beograda, Novog Sada, Kragujevca, Niša, Vranja i drugih. Bogata istorija, kroz koju se prepliće nekoliko civilizacija otisnula je ovde svoje tragove u vidu brojnih kulturno-istorijskih znamenitosti, što srpske gradove čini veoma privlačnim među turistima. Kada se tome pridodaju, prelepi hoteli, restorani i kafane, od kojih se mnoge sačuvale duh nekih prošlih vremena, dobijamo zaokruženu sliku jednog prelepog turističkog mozaika koji nikoga ne ostavlja ravnodušnim.\nAll 5 /Banja Koviljiča 2 /Beograd 1 /Novi Sad 2\nPrestonica Srbije, Beograd, zauzima istaknuto mesto na turističkoj mapi srpskih gradova. Istorija ovog grada, koja datira još od 7. veka pre nove ere, a na čijoj su se pozornici smenjivali narodi od Kelta preko Osmanlija do Ugara, iznedrila je čitavu lepezu kulturno-istorijskih znamenja kojima se dive posetioci naše prestonice. Kultna mesta predstavljaju Beogradska tvrđava i park Kalemegdan, Boemska četvrt Skadarlija, Knez-Mihailova ulica, Gardoš tvrđava i Avala.\nPored prelepih hotela, koji predstavljaju simbole Beograda, među turistima koji posećuju srpsku prestonicu veliku popularnost imaju i luksuzni apartmani i stanovi koji se mogu iznajmiti na nekoliko dana tzv. stan na dan. Ova vrsta smeštaja se može pronaći počev od najužeg gradskog centra pa sve do periferije, pri čemu se u ponudi nalaze apartmani i stanovi različitog nivoa komfora i cena.


Prototip oružje spreman do 2025. godine\nIzraelsko Ministarstvo odbrane i kompanija "Elbit sistems" rade na razvoju laserskog oružja kojim će biti obarane bespilotne letjelice i druge mete u vazduhu, izjavili su danas zvaničnici.\nZvaničnici predviđaju da će prototip oružja biti spreman do 2025. godine.\nPrema njihovim riječima, lasersko oružje moglo bi biti pridruženo izraelskoj protivvazdušnoj odbrani, koja obuhvata protivraketni sistem "Čelična kula" te "Davidovu praćku" i strijelu čija je namjena obaranje balističkih projektila.\nZvaničnik ogranka za istražovanje i razvoj pri izraelskom Ministarstvu odbrane Janiv Rotem izjavio je da su preliminarni rezultati testranja lasera pričvršćenog na laku letjelicu bili uspješni protiv nekoliko dronova na udaljenosti od oko kilometar.\nKompanija "Elbit" proizvodi odbrambeni sistem "Si-mjuzik" koji je postavljen na letjelice sa laserom kako bi "oslijepili" dolazeće projektile.\nZvaničnik "Elbita" Oren Sabag istakao je da će novo lasersko oružje koristiti sličnu tehnologiju praćenja sličnu "Si-mjuziku" ali da će uništavati mete pogotkom nakon čega će se zapaliti za nekoliko sekundi.


Termovent je u rekordno kratkom roku realizovao veoma složeni projekat za kompaniju „Farmasintez“, Moskva.\nVeoma složene tehnološke zahteve za potrebe farmaceutskog giganta sa prostora Ruske Federacije, Termovent je sa timom svojih stručnjaka i velikom proizvodnom i montažnom operativom završio u rekordno kratkom roku.\nPreduzeće Termovent je na projektu „Farmasintez“- Bratsk izveo sledeće:\n- Izrada glavnih projekata termotehnickih, mašinskih i elektro instalacija\n- Izveo kompletno upravljanje sa najmodernijim BMS sistemom,kompletan sistem monitoringa, EMS sistem, uskladjen sa FDA regulativom.\n- Izveo sve mašinske instalacije sa opremom proizvedenom u sopstvenim proizvodnim pogonima\n- Izveo sistem „Čistih soba“, požarne klasifikacije EI45, sopstvene konstrukcije i proizvodnje\n- Validirao kompletan sistem po FDA regulativi\nObjekat je 31.03.2016 pušten u automatski rad, izvršeno komisioniranje parametara i validacija kompletnog sistema. Stručna komisija Ministarstva zdravlja RF je pregledom kompletnog sitema, pregledom validne dokumentacije koju je Termovent predao „Farmasintez“-u, kao i kontrolom svih relavantnih parametara izdalo rešenje da je projekat primljen i da je odobrena proizvodnja u predmetnom pogonu.\nSvečanosti uručenja dozvole za rad prisustvovali su: dva vice presednika kompanije Farmasintez, direktorka projakta Farmasintez Mrs: Natalija Nikityuk, Generalni direktor Farmasintez-Bratsk kao i Generalni direktor Termovent-a Dusan Perović.\nPredstavnici kompanije „Farmasintez“ preneli su ogromnu zahvalnost i sve pohvale timu Termovent na besprekornom radu, poštovanju svih rokova i kvalitetno završenom poslu.\nGeneralni direktor Termoventa je saopštio, da je imao posebno zadovoljstvo da mu čitava kompanija prenosi iskrenu zahvalnost i čestitke timu stručnjaka Termovent-a, da su već započeli razgovore oko novih projekata i da je načelno postignut dogovor za 3 (tri) nova projekta. Projekti će se ugovarati u narednih 15 dana i kompletna realizacija istih je do oktobra 2016 godine.


Srpski državni ljekar, poznat po pozivu ženama da iskoriste epidemiju korone i priliku za šoping u Italiji, kao i po izjavi o “najsmešnijem virusu na svetu”, jučer je na TV Prva napravio novi skandal.\nOn je odgovarajući na pitanja novinara izjavio da je Srbija spremna da pošalje pomoć svima u regionu (pomoć se tiče, je li, borbe protiv “nasjmešnijeg virusa”…), posebno podvlačući manji bosanskohercegovački entitet.\n“Mi Republiku Srpsku tretiramo kao našu teritoriju “, kazao je “smiješni” dr. Nestorović, u maniru velikosrpskih projekata iz devedesetih, a za koji je presuđen i genocid.\nZabrinjavajuću izjavu ovog “doktora” možete pogledati na videu:


„Divostinka“ od nedavno i na policama TIC-a - Ritam Grada - vesti Kragujevac\nNaslovna Vesti „Divostinka“ od nedavno i na policama TIC-a\n„Divostinka“ od nedavno i na policama TIC-a\nU Turističko informativnom centru Gradske turističke organizacije „Kragujevac“, u prodaji je „Divostinka“, novi suvenir i simbol grada.\nOva antropomorfna figurina pronađena je na arheološkom lokalitetu Divostin, nedaleko od Kragujevca, šesdesetih godina prošlog veka. Smatra se da je simbol kulta plodnosti i da predstavlja žensko božanstvo – Boginju Majku Zemlju. Pripada vinčanskoj kulturi, staroj oko šest hiljada godina.\nRepliku figure od terakote, visoku oko dvadeset centimetara, osmislio je kreativni tim Kulturnog parka “Kovionica“. Osim figure, u ponudi Turističkog informativnog centra, ima i nekoliko različitih oblika magneta sa slikom „Divostinke“, kao i umetnički dizajniranih crvenih, belih i crnih majica sa grafički stilizovanom figurom. Kreativni tim, koji je radio na oblikovanju i praktičnoj primeni novog obeležja Kragujevca, čine akademski slikar Milenko Mihajlović, vajari Risto Mihić i Zoran Krička koji su uradili rekonstrukciju u terakoti i kamenu i dizajneri Ivan Tamić i Srđan Stanišić.\nPrethodni članakUskoro Omladinski klub i u Kragujevcu\nSledeći članakNikad nije kasno za ljubav, venčanje u Gerontološkom (FOTO)


Kalendar 27/05/2012 Srbija Sport\nPočetna Strana Kalendar / Arhiva 27/05/2012\nŠvajcarci "petardirali" Nemce (video)\nFudbaleri Švajcarske pobedili su u Bazelu u prijateljskoj utakmici Nemačku sa 5:3, dok je Bugarska nadigrala Holandiju sa 2:1.\nMihajlović: Bolje nego što sam očekivao! (video)\nSelektor reprezentacije Srbije Siniša Mihajlović rekao je da su svi njegovi fudbaleri dali sve od sebe u prijateljskom meču u kome su izgubili od Španije (0:2).\nSrpski plivač Milorad Čavić osvojio je zlatnu medalju na Evropskom prvenstvu u Debrecinu u trci na 100 metara delfin stilom.\nPočinje Rolan Garos: Ana i Filip prvi na terenu\nAna Ivanović u prvom kolu Rolan Garosa igra protiv Španjolke Lare Aruabarene Visino, a Filip Krajinović protiv Francuza Nikole Devildera\n"Orlovi" izgubili od Španije na Mihinom debiju (video)\nFudbalska reprezentacija Srbije u prvom meču sa novim selektorom Sinišom Mihajlovićem izgubila je od svetskog i evropskog šampiona reprezentacije Španije rezultatom 0:2.\nSrpski teniseri osvojili Svetski kup (video)\nTeniska reprezentacija Srbije pobedila je u finalu Svetskog kupa u Dizeldorfu selekciju Češke sa 2:0, pošto je Janko Tipsarević savladao Tomaša Berdiha sa 2:0, po setovima 7:5, 7:6(8), dok je Viktor Troicki nadigrao Radeka Štepaneka sa 2:1, po setovima 2:6, 6:4, 6:3.\nAntić dobio na Sudu, FSS plaća dva miliona evra\nBivši selektor fudbalske reprezentacije Srbije Radomir Antić dobio je sudski spor u Lozani protiv Fudbalskog saveza Srbije koji će morati da mu isplati oko dva miliona evra, saznaju beogradski mediji.\nMeđunarodni olimpijski komitet (MOK) odbio je da prihvati učešće sportista iz srpske južne pokrajine na Olimpijskim igrama u Londonu.\nStefan Šćepović se vraća u Partizan?!\nStefan Šćepović bi mogao da bude drugo letnje Partizanovo pojačanje u napadu, piše "Sportski žurnal".\nGvardiola se oprostio od Barse trofejom u Kupu kralja (video)\nFudbaleri Barselone osvojili su španski Kup kralja, pošto su u finalu savladali ekipu Atletik Bilbaoa sa 3:0.


Pomozite Vašem detetu da postane odgovorno\nPomaganje detetu da nauči kako da kontroliše sebe je jedan od najizazovnijih delova roditeljskog posla. Svaki roditelj želi da živi svoj život sa saznanjem da njegovo dete ume da se postavi prema i da ume da se nosi sa različitim životnim sitacijama. Možete kreirati okolnosti Vašem detetu, kako bi razvilo samodisciplinu, prateći sledeće korake:\nOrganizujte okruženje koje podstiče samodisciplinu kod Vašeg deteta\nPovežite Vaše dete sa životom koji se događa oko njega, uključujući ga u svakodnevne aktivnosti i nudeći mu različite izbore.\nOdvojite vreme za Vaše dete, uključujući ga u različite aktivnosti po kući, ali neka radi po svom tempu i ritmu, pri čemu morate poštovati detetov rad i izbore.\nMožda ne uživate u čišćenju i pranju sudova, ali mala deca to vole da rade. Uključujući ih u kućni porodični život, pomažete im da počnu da se osećaju kao deo porodice i postaju svesni da su odgovorni za svoje aktivnosti.\nKliknite na linkove kako bi ste pronašli odgovore na pitana, kako da uključite Vaše dete u praktične kućne aktivnosti.\nPonuda kućnih aktivnosti\nJednostavne kućne aktivnosti\nČesto postavljana pitanja u vezi sa kućnim aktivnostima deteta\nKada se maloj deci dozvoli da biraju, sama počinju da misle i to ih vodi ka pravljenju izbora u njihovim kasnijim aktivnostima. Izbor sopstvenih aktivnosti je prvi korak na putu razvoja samodiscipline.\nKliknite na linkove kako bi ste pronašli, kako da pomognete Vašem detetu da napravi izbore.\nČesto postavljna pitanja u vezi sa pravljenjem izbora\nUčimo mnogo više iz grešaka nego iz stvari koje dobro radimo.To se posebno odnosi na decu koja su u procesu razvijanja samokontrole.\nKliknite na linkove kako bi ste pronašli kako da reagujete kada Vaše dete pravi greške, kada uči iz sopstvenih grešaka, i kada na taj način izgrađuje samokontrolu.\nČesto postavljana pitanja u vezi sa pravljenjem grešaka\nDeci je potrebno da znaju, šta im je dozvoljeno da rade, a šta nije. Stalne granice im pomažu da se osećaju sigurno i daju im model za prihvatljivo ponašanje u budućnosti.\nKliknite na linkove kako bi ste pronašli kako da postavite Vašem detetu predvidljive i jasno definisane granice, koje će mu pomoći da razvije samodisciplinu.\nPostavljanje jasno definisanih granica Vašem detetu\nBiti dosledan roditelj\nČesto postavljana pitanja u vezi sa postavljanjem jasno definisanih granica Vašem detetu\nVeoma mala deca nisu svesna kako se ponašaju. Nisu u stanju da misle da li treba ili ne treba nešto da urade. Vašem detetu možete pomoći da postane svesno kako njegove aktivnosti utiču na druge i to će pomoći da počne razmišljati o svom ponašanju.\nKliknite na linkove kako bi ste pronašli kako pomoći detetu da postane svesno svog ponašanja\nPonuda ohrabrenja umesto praznih pohavla\nČesto postavljana pitanja u vezi sa ponašanjem male dece


Naime, nekada slavni engleski fudbaler, a sada vlasnik kluba Inter iz Majamija, rešio je da pozira sa svojom lepšom polovinom ispred njihove kuće.\nUradili su to uz prikačene cvetove maka na odeći, a upravo taj simbol se u britanskoj javnosti nosio najpre kao znak sećanja na poginule u Prvom svetskom ratu, ali u poslednje vreme i na sve druge žrtve britanske vojske. Ali... Stilizovane cvetove maka maltene niko nije ni primetio kada je slavni par pozirao.\nJer, rešili su Bekamovi da to urade uz odevnu kombinaciju koja je izazvala pravu lavinu komentara na internetu.\nUostalom, same čizme koje je nekadašnji as odabrao dovele su do ogromnog broja komentara (poput "Dejvide Bekame, Golijat je zvao, traži obuću nazad"), ali i neobičan kroj Viktorinijih pantalona, usled kog joj se stopala ni ne vide od "zvoncara" u tri boje, nije bio ništa manje zanimljiv "modnoj policiji" ("Zašto je sve preveliko? Preduge farmerke, predugi rukavi, prevelik vrh rolke...").\nPohvale uglavnom dobija njena pomenuta rolka od Merino vune, kao i Dejvidov sako, ali...\nKako se vama čine njih dvoje? Da li biste u ovakvoj odevnoj kombinaciji vi izašli negde?


Delegacija iz Nigerije u posjeti Vladi Republike Srpske – mojKontakt portal – Radio Televizija Kontakt\nDelegacija iz Nigerije u posjeti Vladi Republike Srpske\nPotpredsjednik Vlade Republike Srpske i ministar za prostorno uređenje, građevinarstvo i ekologiju Srebrenka Golić i ministar industrije, energetike i rudarstva Petar Đokić razgovarali su sa privrednom delegacijom iz Nigerije koju je predvodio Olusoji Arowoloam, predsjednik kompanije Robert Johnson Holdings.\nDelegacija iz Nigerije pokazala je interes za saradnju u oblasti drvoprerade, proizvodnje hrane, odnosno poljoprivrede, kao i za oblast energetike.\nPotpredsjednik Vlade Republike Srpske Srebrenka Golić upoznala je delegaciju iz Nigerije o privrednim potencijalima, te ih informisala o stalnim naporima Vlade da se olakšaju ulaganja u Republiku Srpsku.\n„Vlada konstantno radi na rasterećenju privrede, reformama u više oblasti, poreskim olakšicama a strane investicije su u Republici Srpskoj zaštićene. Zakoni se usklađuju sa propisima Evropske unije“, navela je Golić, dodajući da je delegaciju iz Nigerije upoznala i sa činjenicom da pojedine građevinske kompanije iz Republike Srpske rade ili su radile u Africi te da su njihova iskustva izuzetno pozitivna.\n„Mi smo potpuno otvoreni za saradnju u svim oblastima u kojima domaće kompanije i kompanije iz Nigerije prepoznaju zajednički interes“, rekao je ministar industrije, energetike i rudarstva Petar Đokić, predstavljajući potencijale Republike Srpske u oblastima energetike, metalne, namjenske i elektro industrije, drvoprerade, te industrije kože i tekstila.\nNigerija je jedna od najrazvijenijih zemalja Afrike sa oko 200 miliona stanovnika i najvećim nalazištima sirove nafte i uglja. Kompanija Robert Johnson Holdings, više od decenije sarađuje sa kompanijima u regionu od kojih se izdvaja saradnja u nekoliko oblasti sa privrednicima u Republici Srbiji.\nNataša Vasović iz Bijeljine preuzela glavnu nagradu VW Polo


Više stotina učesnika na ulicama bez automobila - GradPrijedor.com - Portal grada Prijedora\nHome»Društvo»Više stotina učesnika na ulicama bez automobila\nViše stotina učesnika na ulicama bez automobila\n22. septembra 2015. 3 Mins Read\nObustavom saobraćaja u užem centru grada od 11.00 do 14.00 časova i okupljanjem više stotina učesnika, u Prijedoru je danas obilježen 22. septembar, Dan bez automobila.\nMinistar saobraćaja i veza Republike Srpske Neđo Trninić napomenuo je da je ova akcija dio međunarodne manifestacije, u kojoj učestvuju 42 zemlje sa više od 1.600 gradova.\n„Republika Srpska učestvuje sa dvadesetak gradova, a najveće prednosti korištenja alternativnih vidova saobraćaja su zaštita okoline i bezbjednost u saobraćaju“, rekao je Trninić novinarima u Prijedoru.\nMinistar prosvjete i kulture Republike Srpske Dane Malešević rekao je da na putu od kuće do škole učenici često imaju problema u saobraćaju i da natpisi na prilazima školama treba da upozore vozače da povedu računa jer je najveći broj te djece ugrožen.\n„Vozači treba da smanje brzinu jer to smanjenje brzine neće nas puno usporiti da stignemo na odredište, ali će sigurno pomoći da ne ugrozimo bezbjednost učenika“, naveo je Malešević.\nMinistar uprave i lokalne samouprave Republike Srpske Lejla Rešić rekla je da je uloga ovog ministarstva da animira lokalne zajednice da se odazovu ovakvim akcijama.\n„Bilo bi dobro da imamo što više dana bez automobila. Mi ćemo se potruditi da sve lokalne zajednice u narednom periodu učestvuju u ovome jer ovo je jedan od najljepših poklona grada svojoj djeci“, dodala je Rešićeva.\nGeneralni sekretar Auto-moto saveza Republike Srpske Ranko Babić rekao je da može da zvuči nelogično da ova organizacija učestvuje u akciji Dan bez automobila, budući da predstavlja upravo vozače.\nNačelnik Odjeljenja za stambeno-komunalne poslove grada Prijedora Radan Vukadinović rekao je da ova akcija promoviše izbor alternativnih vidova saobraćaja i forsira pješački, javni gradski i biciklistički saobraćaj.\n„Niz organizacija, sportskih klubova, policija, Auto-moto društvo i osnovne škole učestvuju u akciji kojoj je cilj smanjenje zagađenja u gradovima“, dodao je Vukadinović.\nU današnjoj akciji u Prijedoru učestvovali su gradska uprava, učenici osnovnih škola „Desanka Maksimović“, „Branko Ćopić“ i „Petar Kočić“, djeca Dječijeg vrtića „Radost“, nevladine organizacije, sportska i ekološka društva, Auto-moto društvo, Rudarski institut Prijedor, Tekvondo klub „LJubija“ i odbojkaški klub.\nRudarski institut je instalisao mjernu stanicu za monitoring kvaliteta vazduha, nivoa buke i toka saobraćaja i mjerenja će obaviti danas u periodu kada se ne odvija saobraćaj i sutra u isto vrijeme kada se saobraćaj bude normalno odvijao.\nOd juna 2015. godine dvije evropske kampanje – „Evropska nedjelja mobilnosti“ i „Izaberi pravu kombinaciju“ spojene su u jednu s ciljem da se promoviše održiva mobilnost tokom cijele godine.\n„Evropska nedjelja mobilnosti“ ostaje od 16. do 22. septembra, a vrhunac manifestacije je „Dan bez automobila“, kada gradovi koji učestvuju u manifestaciji odvoje jednu ili više zona isključivo za pješake, bicikliste ili javni saobraćaj tokom cijelog dana. Moto ovogodišnje akcije je „Izaberi, promijeni, kombinuj“.